Premier League: Πρωταθλήτρια η Σίτι με ανατροπή από το 0-2 | RealOraiokastro\nRealOraiokastro / 22 Μαΐου 2022\nΗ Μάντσεστερ Σίτι πήρε το πρωτάθλημα στο τέλος με επική ανατροπή. Η Άστον Βίλα πήρε προσωρινά προβάδισμα δύο τερμάτων, ωστόσο οι πολίτες με επική ανατροπή έκαναν το 3-2 και κατέκτησαν το πρωτάθλημα. Η Λίβερπουλ νίκησε 3-1 τη Γουλβς, αλλά αυτή η νίκη δεν στάθηκε αρκετή για να της χαρίσει το πρωτάθλημα. Η Τότεναμ τσέκαρε το εισιτήριο για το Champions League, η Μάντσεστερ Γιουνάιτεντ για το Europa League, ενώ η Λιντς έμεινε στην Premier League.\nΑδιανόητο φινάλε είχε κούρσα του τελικού στην Premier League. Η Μάντσεστερ Σίτι στέφθηκε πρωταθλήτρια, επιστρέφοντας από την κόλαση κόντρα στην Άστον Βίλα. Η ομάδα του Στίβεν Τζέραρντ προηγήθηκε με δύο γκολ των Κας και Φελίπε Κουτίνιο, όμως ο Γκιντογάν αποδείχθηκε χρυσή αλλαγή, πέτυχε δύο γκολ και σε συνδυασμό με το γκολ του Ρόδρι, χάρισε τη νίκη στους πολίτες με 3-2. Σπουδαίο παιχνίδι έκανε και ο Ζιντσένκο που έπαιξε καταλυτικό ρόλο στην ανατροπή των πολιτών.\nΗ Λίβερπουλ έκανε το καθήκον της, νικώντας τη Γουλβς με 3-1. Οι “λύκοι” μπήκαν δυνατά και βρήκαν δίχτυα με τον Πέδρο Νέτο στο τρίτο λεπτό. Ο Μανέ απάντησε άμεσα στο 24ο λεπτό και στο τελευταίο δεκάλεπτο πέτυχε άλλα δύο γκολ με τον Μοχάμεντ Σαλάχ στο 84′ και τον Άντριου Ρόμπερτσον στο 89′, τα οποία δεν ήταν αρκετά για να της χαρίσουν τον τίτλο.\nΗ Τότεναμ είχε εύκολο έργο στο Κάροου Ρόουντ, κόντρα στη Νόριτς των Δημήτρη Γιαννούλη (έπαιξε βασικός) και Χρήστου Τζόλη (έμεινε στον πάγκο), καθώς νίκησε με 5-0 και τσέκαρε το εισιτήριο για τους ομίλους του Champions League. Η Άρσεναλ έκλεισε με νίκη τη σεζόν κόντρα στην Έβερτον (5-1), αλλά δεν στάθηκε αρκετή για να της δώσει το εισιτήριο στο Champions League και θα παίξει στο Europa League.\nΤη μάχη τους για τη διοργάνωση που θα παίξουν έδιναν οι Μάντσεστερ Γιουνάιτεντ και Γουέστ Χαμ. Και οι δύο ομάδες ηττήθηκαν από την Κρίσταλ Πάλας (1-0) και τη Μπράιτον (3-1) αντίστοιχα, με αποτέλεσμα οι κόκκινοι διάβολοι να παίξουν στο Europa League τη νέα χρονιά και τα σφυριά στα προκριματικά του Conference League.\nΤέλος στη μάχη της παραμονής, η Λιντς είναι αυτή που πανηγύρισε στο τέλος. Η ομάδα του Τζέσε Μαρς κέρδισε την Μπρέντφορντ στο Λονδίνο, ενώ η Μπέρνλι ηττήθηκε από την αδιάφορη Νιούκαστλ στην έδρα της. Οι “clarets” θα είναι η τρίτη ομάδα που οδηγείται στην Championship, μετά τις Γουότφορντ και Νόριτς.\nΑπό την κόλαση στον παράδεισο η Σίτι μέσα σε πέντε λεπτά\nΤο παιχνίδι στο Έτιχαντ ήταν παγωμένο στα πρώτα λεπτά. Οι πολίτες ήταν εμφανώς αγχωμένοι, ενώ η Άστον Βίλα έπαιζε απαλλαγμένη από το άγχος, μιας και δεν είχε ιδιαίτερο βαθμολογικό κίνητρο.\nΟι “villains” πήρε το κεφάλι στο σκορ με τον Μάτι Κας στο 37′. Ο Λούκας Ντιν έκανε μια σέντρα από τα αριστερά και ο Άγγλος μπακ από κοντά έστειλε την μπάλα στα δίχτυα με κεφαλιά.\nΗ Άστον Βίλα πάγωσε για μια ακόμα φορά το Έτιχαντ. Έπειτα από βολέ του Όλσεν, ο Όλι Γουότκινς με κεφαλιά τροφοδότησε τον Κουτίνιο. Αυτός με μια υπέροχη ατομική ενέργεια εκτέλεσε τον Έντερσον για το 3-2.\nΗ Μάντσεστερ Σίτι φάνηκε προσωρινά να τα παρατάει, ωστόσο ξύπνησε με τον γκολ του Γκιντογάν στο 76′. Ο Στέρλινγκ έκανε μια σέντρα από τα δεξιά και ο Γερμανός χαφ με κεφαλιά έστειλε την μπάλα στα δίχτυα.\nΔύο λεπτά μετά ο Ζιντσένκο είδε τον αμαρκάριστο Ρόδρι έξω από την περιοχή και αυτός με ωραίο πλασέ εκτέλεσε τον Όλσεν στη δεξιά γωνιά του. Την ανατροπή ολοκλήρωσε ο Γκιντογάν στο 81′, έπειτα από παράλληλο γύρισμα του Ντε Μπρόινε, ολοκληρώνοντας την ανατροπή που θύμισε εκείνη του 2012.\nΜάντσεστερ Σίτι: Έντερσον, Στόουνς, Φερναντίνιο (46′ Ζιντσένκο), Λαπόρτ, Κανσέλο, Ροντρίγκο, Ντε Μπρόινε, Σίλβα (68′ Γκιντογάν), Μάχρεζ (56′ Στέρλινγκ), Φόντεν, Ζεσούς.\nΆστον Βίλα: Όλσεν, Κας, Τσέιμπερς, Μινγκς, Ντιν, Μακγκίν, Λουίζ, Ράμσεϊ (83′ Ινγκς), Μπουεντία (88′ Άσλεϊ Γιανγκ), Γουάτκινς, Κουτίνιο (72′ Νακάμπα).\nΈκανε αυτό που έπρεπε η Λίβερπουλ\nΟι “reds” πάγωσαν μόλις στο τρίτο λεπτό και βρέθηκαν με την πλάτη στον τοίχο. Οι λύκοι πανηγύριζαν γιατί ο Νέτο μόλις είχε σκοράρει προ κενής εστίας, έπειτα από παράλληλο γύρισμα του Χιμένες.\nΟι παίκτες του Γιούργκεν Κλοπ πήραν αμέσως τα ηνία του αγώνα και προσπάθησαν να πετύχουν την ανατροπή. Αρχικά ισοφάρισαν με τον Μανέ στο 24ο λεπτό. Ο Σενεγαλέζος επιθετικός έφυγε στην πλάτη της άμυνας των λύκων, έπειτα από εκπληκτικό τακουνάκι του Τιάγκο Αλκάνταρα και εκτέλεσε τον Ζοζέ Σα στην κλειστή του γωνία.\nΟ Μανέ πέτυχε ένα ακόμα γκολ στο 50ο λεπτό, το οποίο όμως ακυρώθηκε για οφσάιντ. Η Λίβερπουλ βρήκε τον γόρδιο δεσμό στο 84ο λεπτό, αλλά εκείνη την ώρα ήδη η Σίτι είχε πετύχει την ανατροπή. Τα γκολ των Μοχάμεντ Σαλάχ στο 84ο λεπτό και του Ρόμπερτσον στο 89′ σφράγισαν τη νίκη για την ομάδα του Γιούργκεν Κλοπ, η οποία έμεινε στη δεύτερη θέση, παρά την πρωταθληματική συγκομιδή βαθμών που έκανε.\nΛίβερπουλ: Άλισον, Αλεξάντερ-Άρνολντ, Κονατέ, Μάτιπ, Ρόμπερτσον, Χέντερσον, Τιάγκο (45+1′ Μίλνερ), Κεϊτά (70′ Φιρμίνο), Ζότα (58′ Σαλάχ), Ντίαζ, Μανέ.\nΓουλβς: Σα (46′ Ρούντι), Μπόλι, Κόαντι, Γκόμες, Ότο, Ντέντονκερ (90′ Τρινκάο), Νέβες, Μουτίνιο, Νουρί, Νέτο (22′ Χουάνγκ), Χιμένες.\n22 Μαΐου 2022 in ΑΘΛΗΤΙΚΑ.\n← Ωραιόκαστρο: Έκλεψαν το καλώδιο που ηλεκτροδοτεί το αντλιοστάσιο της Γαλήνης και την άφησαν χωρίς νερό\nΣαν σήμερα 23 Μαΐου: Τα σημαντικότερα γεγονότα της ημέρας στο RealOraiokastro.gr →


«The Bachelor» - Ένταση κοκτέιλ πάρτι με την Αθηνά να εκτοξεύει τα βέλη της στη Λένα\n«The Bachelor» – Ένταση κοκτέιλ πάρτι με την Αθηνά να εκτοξεύει τα βέλη της στη Λένα\nΠοια θα αποχωρήσει σήμερα από τη βίλα;\n12-11-2021 | 17:28μμ\nΠολλές ανατροπές στο αποψινό επεισόδιο του «The Bachelor».\nΗ Γιώτα αφήνει να εννοηθεί ότι στο ραντεβού τους ο Αλέξης της εκμυστηρεύτηκε ότι είναι ερωτευμένος μαζί της. Είναι όμως έτσι τα πράγματα; Στο ομαδικό ραντεβού θα δοθούν απαντήσεις και ο Αλέξης θα ξεκαθαρίσει τη θέση του. Όταν η Γιώτα λυγίζει και θέλει να φύγει, η Λένα στέκεται δίπλα της και την παρηγορεί.\nΗ ένταση ωστόσο κορυφώνεται στο κοκτέιλ πάρτι και η Αθηνά εκτοξεύει τα βέλη της στη Λένα.\nΠοια θα αποχωρήσει σήμερα από τη βίλα; Όσο περνάει ο καιρός, ο ανταγωνισμός και τα συναισθήματα εκτοξεύονται και μαζί τους τα νούμερα τηλεθέασης. Μάλιστα χθες Πέμπτη, 11 Νοεμβρίου, το The Bachelor σημείωσε πρωτιά τηλεθέασης στο γυναικείο νεανικό κοινό (15-24) με μέσο όρο 26,3%.


OnePlus 8T : Δείτε ζωντανά την εκδήλωση για την παρουσίαση της συσκευής (Ώρα έναρξης και τρόπος παρακολούθησης) - News from Xiaomi Miui Hellas\nIntel : Πούλησε το τμήμα NAND Flash (SSDs…\nΑυτό το φουτουριστικό smartphone της Samsung υπόσχεται να…\nCanon : Αποκάλυψε νέο αισθητήρα κάμερας στα 250MP,…\nΚινέζοι χάκερ παρουσιάζονται ως πάροχος εταιρεία της McAfee…\niPhone 12 : Εμφανίστηκαν και τα πρώτα Unboxing…\nXiaomi : Νέο δίπλωμα ευρεσιτεχνίας αποκαλύπτει ένα αναδιπλούμενο…\nXiaomi : Μας εξηγεί τους λόγους που την…\nOppo : Παρουσίασε τις ειδικές εκδόσεις των OPPO…\nOPPO Enco X : Έγιναν επίσημα στην Κίνα…\nΔωρεάν 38 παιχνίδια και εφαρμογές από το Google…\nΚάνε δικό σου τον Original Anet ET4X FDM…\nΑποκτήστε την BlitzWolf® BW-GC1 Gaming Chair στα 73€ μόνο…\nBanggood : Κάνε δικό σου το Poco F2…\nΧτυπήστε τώρα τα νέα 154 κουπόνια, που μας…\nIntel : Πούλησε το τμήμα NAND Flash (SSDs της Intel)…\nΑυτό το φουτουριστικό smartphone της Samsung υπόσχεται να προσφέρει ήχο…\nCanon : Αποκάλυψε νέο αισθητήρα κάμερας στα 250MP, που πάει…\nΚινέζοι χάκερ παρουσιάζονται ως πάροχος εταιρεία της McAfee με στόχο…\nGoogle : Κατατέθηκε μήνυση εναντίον της από το Υπουργείο Δικαιοσύνης…\nΚάνε δικό σου τον Original Anet ET4X FDM 3D Printer…\niPhone 12 : Εμφανίστηκαν και τα πρώτα Unboxing βίντεο των…\nΑποκτήστε την BlitzWolf® BW-GC1 Gaming Chair στα 73€ μόνο με κουπόνια…\nXiaomi : Νέο δίπλωμα ευρεσιτεχνίας αποκαλύπτει ένα αναδιπλούμενο Smartphone που…\nXiaomi : Μας εξηγεί τους λόγους που την οδήγησαν να…\nΗ OnePlus ξεκινά σήμερα την τρίτη της μεγάλη εκδήλωση στην σειρά για φέτος, στην οποία θα μας παρουσιάσει το νέο OnePlus 8T.\nΜετά από την παρουσίαση του OnePlus Nord που έγινε τον περασμένο Αύγουστο, και την παρουσίαση της σειράς του OnePlus 8 που έγινε τον περασμένο Απρίλιο, η εταιρεία σήμερα θα μας παρουσιάσει το νέο OnePlus 8T καθώς και μερικά άλλα προϊόντα.\nΔείτε τι πρέπει να γνωρίζετε για την έναρξη της εκδήλωσης, αλλά και πως θα την παρακολουθήσετε ζωντανά.\nΠότε ξεκινά η εκδήλωση για την παρουσίαση του OnePlus 8T;\nΗ εκδήλωση για το OnePlus 8Τ θα ξεκινήσει σήμερα 14 Οκτωβρίου στις 10 π.μ. EDT, και παρακάτω σας έχουμε τις ώρες σε διάφορες γεωγραφικές ζώνες..\nΣαν Φρανσίσκο : 7 π.μ.\nΣικάγο : 9 π.μ.\nΝέα Υόρκη : 10 π.μ.\nΛονδίνο : 3 μ.μ.\nΒερολίνο : 4 μ.μ.\nΑθήνα & Μόσχα : 5 μ.μ.\nΒομβάη : 7:30 π.μ.\nΠεκίνο : 10 μ.μ.\nΣίδνεϊ : 12:00 (15 Οκτωβρίου)\nΈτσι λοιπόν, στην Ελλάδα θα μπορούμε να παρακολουθήσουμε ζωντανά την εκδήλωση στο Youtube στις 5 μ.μ.\nΠως μπορώ να παρακολουθήσω την εκδήλωση ;\nΗ OnePlus θα μεταδώσει την εκδήλωση μέσω ζωντανής ροής στην επίσημη σελίδα της εταιρείας στο YouTube, και έχουμε ήδη ενσωματώσει το παρακάτω βίντεο για τη δική σας ευκολία.\nΤι θα περιμένουμε σε αυτή την εκδήλωση;\nΤο OnePlus 8T θα είναι φυσικά ο επίτιμος καλεσμένος σε αυτή την εκδήλωση, αλλά αναμένουμε η εταιρεία να μας παρουσιάσει και μια σειρά από άλλα προϊόντα τα οποία θα αναφέρουμε παρακάτω.\nΤο νέο OnePlus 8T αναμένουμε ότι θα διαθέτει μία οθόνη με ρυθμό ανανέωσης στα 120Hz με οπή για την Selfie κάμερα και ενσύρματη φόρτιση στα 65W. Περιμένουμε επίσης η κορυφαία ναυαρχίδα να συσκευάζει μια μπαταρία στα 4.500mAh και να είναι εξοπλισμένη με μια εγκατάσταση τετραπλής πίσω κάμερας με τον κύριο αισθητήρα στα 48MP.\nΠριν από μερικές μέρες είδαμε και κάποιες διαρροές από μια θήκη για την συσκευή, που μας έδωσαν περισσότερες πληροφορίες για τον σχεδιασμό της.\nΈτσι λοιπόν, είδαμε να κάνουν την εμφάνισή τους μερικές φωτογραφίες που μας έδειχναν την εγκατάσταση της κάμερας και την πλάτη της συσκευής.\nΌπως βλέπουμε παρακάτω, η συσκευή είναι τοποθετημένη μέσα στη θήκη Soap Bubble Case Mate, και αυτές οι φωτογραφίες μας δίνουν μια πιο λεπτομερή εικόνα του συστήματος της κάμερας που θα διαθέτει το OnePlus 8T.\nTo OnePlus 8T μέσα σε μια θήκη\nΣε αντίθεση με τα Render που μας είχε παρουσιάσει ο @OnLeaks, σε αυτές τις νέες εικόνες βλέπουμε το πραγματικό μέγεθος που θα έχει αυτό το γυάλινο Module κάμερας, πάνω στο οποίο θα είναι τοποθετημένες η ευρυγώνια κάμερα στην κορυφή, ο κύριος αισθητήρας στη μέση, μία Macro κάμερα στο κάτω μέρος και ο αισθητήρα βάθους στα δεξιά.\nΤο Render που είχε παρουσιάσει ο @OnLeaks\nΠάνω από την κάμερα βάθους υπάρχει επίσης και το διπλό LED flash ή το δεύτερο στοιχείο που μοιάζει με Flash να είναι ένας επιπλέον αισθητήρας που διαβάζει τη θερμοκρασία φωτός και θα βοηθά στην ισορροπία του λευκού.\n20 October 2020 20 October 2020 2\n20 October 2020 20 October 2020 6\nΊσως το πιο ενδιαφέρον στοιχείο σε αυτές τις κάμερες είναι ένα περίεργο “διαμαντένιο” δαχτυλίδι που υπάρχει γύρω από την Macro κάμερα. Θα μπορούσε ίσως να είναι κάποιου είδους μικροσκοπικού flash για να φωτίζει καλύτερα τα αντικείμενα που φωτογραφίσουμε από πολύ κοντινές αποστάσεις, ή απλώς να είναι κάποιος ιδιόμορφος σχεδιασμός και τίποτα παραπάνω.\nΤι είναι αυτό το περίεργο δαχτυλίδι;\nΕκτός από αυτό, βλέπουμε ότι τα πλήκτρα ελέγχου έχουν μεταφερθεί. Το κουμπί λειτουργίας On/Off και το notification slider βρίσκονται στα δεξιά, ενώ τα πλήκτρα της έντασης του ήχου βρίσκονται στα αριστερά του τηλεφώνου.\nΟι φήμες λένε πως το OnePlus 8T θα είναι εξοπλισμένο με μία οθόνη AMOLED 6,55 ιντσών και ρυθμό ανανέωσης στα 120Hz (κάτι που επιβεβαιώθηκε επίσημα ), με chipset Snapdragon 865 και φόρτιση στα 65W Warp.\nΣτην ίδια εκδήλωση που θα γίνει σήμερα από την εταιρεία, αναμένεται να δούμε και μια ειδική έκδοση του OnePlus Nord, η οποία θα γίνει διαθέσιμη σε μια παραλλαγή Sandstone.\nΕκτός όμως από τα παραπάνω, αναμένεται η OnePlus να μας παρουσιάσει επίσης και τα ακουστικά OnePlus Buds Z και OnePlus Bullets Wireless Z Bass Edition.\napp (153) apple (260) apps (373) banggood (454) cafago (163) coupons (770) deals (1345) developer (99) developer rom (82) facebook (86) flash sales (859) free (102) Gadgets (509) games (252) gearbest (418) google (215) google play (117) H/Y (146) huawei (328) microsoft (98) miui (112) miui 10 (115) miui 11 (92) miui 12 (88) miui rom (205) news (1071) poco (85) press release (220) redmi (421) rom (341) roms (90) Samsung (249) Smartphones (2410) tomtop (236) update (178) wearables (222) xiaomi (2356) xtrv (100) Ινδία (94) δελτίο τύπου (189) κουπόνια (796) προσφορές (1082) πωλήσεις (123) τεχνολογία (83) φήμες (89)\nΗ Apple έχει εισέλθει επιτέλους στην εποχή του 5G παρουσιάζοντάς μας σήμερα τα…


Παρακολουθησα τον Π.Σκουρλετη στον Σκάι...ωραία τα είπε απλα έχω κάποιες ενστάσεις...κατ'αρχάς συμφωνώ με το όριο των 751 ευρώ...αλλά με τους συντελεστές ασφαλισμένου και εργοδότη τι θα γίνει;;; Θα μειωθούν;;; Αυτό που θέλω να πω και να καταλάβετε είναι οτι στα Μικτά ΕΤΕΑΜ το σύνολο των εργοδοτικών εισφορών ανέρχεται στο 40,06% εκ των οποίων τα 15,50% είναι το ποσοστό του ασφαλισμένου και το 24,56% του εργοδότη. Στα βαρέα το σύνολο είναι 45,66% με ποσοστό ασφαλισμένου 18,95% και εργοδότη 26,71%.\nΆρα αν ο κατώτατος μισθός επανέλθει στο ποσό των 751,00 ευρώ οι εργοδοτικές εισφορές στα βαρέα ανέρχονται στο ποσό των 342,91 ευρώ...και οι καθαρές αποδοχές του εργαζόμενου ανέρχονται στο ποσό των 608,00 ευρώ...κι αν αφαιρέσεις και τον ΦΜΥ πάμε στο ποσό των 580,00 ευρώ. Η αύξηση είναι της τάξεως των 100 ευρώ με τα σημερινά δεδομένα.\nΑυτό που πρέπει να γίνει είναι σημαντικές μειώσεις στους συντελεστές, διότι αν παραμείνουν δε θα μπορεί καμιά μικρομεσαία επιχείρηση να ανταπεξέλθει στις πληρωμές και θα απολύσει τους εργαζόμενους και η μαύρη εργασία δε θα εξαλειφθεί.\nΑς μειώσουν λοιπόν τους συντελεστές λόγω κρίσης κυρίως στις μικρομεσαίες επιχειρήσεις...να πληρώνουν ένα 10% ένα 15% επί των ακαθάριστων αποδοχών, να έχουν ως κατώτατο όριο τα 751 ευρώ και βλέπουμε. Σκεφτείτε οτι με τους μειωμένους συντελεστές θα πληρώνουν 75 ευρώ στο ΙΚΑ, είναι ένα ποσο που όλοι μπορούν να διαθέσουν...βεβαια οι μεγάλες βιομηχανίες, εργοστάσια θα έχουν άλλους συντελεστές. Ας κάνουν ένα πλάνο να τα ξεχωρίσουν. Μόνο έτσι η οικονομία και οι.μικρομεσαίες επιχειρήσεις θα πάρουν ανάσα.\nΥΓ: Και μια μείωση ΦΠΑ στα επισιτιστικα καταστήματα.δεν θα είναι κακή, όπως και μειώσεις στις εισφορές του ΟΑΕΕ, κι όποιος αναρωτιέται που θα βρεθούν τα χρήματα...αν κάνουν ελέγχους στα σωστά πρόσωπα και επιχειρήσεις, ελέγξουν πόθεν έσχες, απαιτήσουν τον ΦΠΑ των καναλιών, ελέγχους πολιτικών, στελεχών κομμάτων...μια χαρά μαζεύονται!!! Θέληση να υπάρχει κι όλα γίνονται! Έτσι δεν είναι;\nΓιάννου Παναγιώτα (Πέννυ) Λογίστρια.


Τι λέει το πρόγραμμα?: Περίπου επετειακό\nΟμοιως λειτουργει και με τον Παυλο,αν αφαιρεσεις και το "δεν" πριν απο καθε προταση και κανεις τις προτασεις να μη δειχνουν αρνητικες και απαγορευτικες ,θα δεις οτι θα ανταποκρινεται ακομα καλυτερα στο μελλον\nαντι να πεις "δεν αφηνουμε πορδακια στο γιατρο" ,βγαζεις το "δεν" και λες : "πορδακια αφηνουμε μονο οταν ειμαστε εξω ,στον παιδοτοπο ,στη βολτα,στο δρομο κλπ"\n5 Σεπτεμβρίου 2008 - 9:30 π.μ.\nξεχασα, μετα ρωτας τον Ρικο,\n- Πού αφηνουμε πορδακια Ρικο?\nΑν σου απαντησει " μονο εξω" τοτε σιγουρα εχει μπει μεσα του ,οταν δηλαδη κανει αυτος την επαληθευση\n5 Σεπτεμβρίου 2008 - 9:33 π.μ.\nΑν κατάλαβα καλά πλησιάζουν μπλογκογενέθλια;\n5 Σεπτεμβρίου 2008 - 10:30 π.μ.\nΚαλημέρα δεν σας είπα.\nΚαλημέρα κυρίες μου :)\n5 Σεπτεμβρίου 2008 - 10:31 π.μ.\nΠΡΑΚΤΙΚΑ ΒΟΥΛΗΣ ΓΙΑ ΤΟ ΝΟΜΟΣΧΕΔΙΟ ΕΙΔΙΚΗΣ ΑΓΩΓΗ\nΜαρία, σωστή παρατήρηση, προσπαθώ να την εφαρμόζω όσο μπορώ. Διαισθάνομαι ότι με τα πορδάκια με έχεις πάρει στο ψιλό-και δικαίως μάλλον :-).\nMamma, περίπου, κάπου εδώ πρέπει να είναι-ή ήταν.\nHouz, thx :-).\n5 Σεπτεμβρίου 2008 - 3:01 μ.μ.\nKαλώς σας βρήκα και πάλι. Συγκρατώ ότι το επετειακό σημειώνει σημαντική πρόοδο σε ορισμένα θεματάκια που φέρνουν τις μαμάδες σε δύσκολη θέση...\nμαρια πινει καφε είπε...\nδεν σε πηρα στο ψιλο φιλεναδα, εγω ακομα και τωρα λεω στον Παυλο "πού κανουμε τσισα Παυλο?" και αυτος απανταει "μονο στην τουαλετα" .\nΑθανασία, ακριβώς, αυτό ήταν το νόημα του ποστ-αν υποθέσουμε ότι το ποστ είχε νόημα.\nΜαρία, ναι πιδί 'μ, εμένα τα λες? :-)\n8 Σεπτεμβρίου 2008 - 9:29 π.μ.


Πάλι μόνη… Πέρασε το καλοκαίρι, έρχονται οι γιορτές των Χριστουγέννων και εγώ πάλι μόνη.. Όλοι κάποιον έχουν! Τους βλέπω στο facebook! Χαρούμενοι, ευτυχισμένοι, κάνουν συνέχεια ωραία πράγματα… Και εγώ.. γίνομαι χάλια, απελπίζομαι, κλαίω… Τα βάζω με τον εαυτό μου, με την τύχη μου, με την πόλη, με τη δουλειά μου, με όλα και με όλους. […]\nΟ αδερφικός δεσμός Η αδερφική σχέση είναι παντοτινή. Το να έχουμε έναν αδερφό ή μία αδερφή είναι ευτύχημα. Ένας συνοδοιπόρος στη ζωή που διώχνει το φάντασμα της επικείμενης απώλειας και της μοναξιάς. Ένας δεσμός αγγελικός που μας φυλά και μας προστατεύει. Ίσως κάποιες φορές όχι, αλλά τουλάχιστον σαν σκέψη, η παρουσία ενός αδερφού καθησυχάζει και […]


Στρατηγική e-preferred. Προς μια ψηφιακή Βιβλιοθήκη | Reformer.gr\nΜε σκοπό να μπορέσει να δοθεί η εικόνα όλου του φάσματος της συλλογής της ZBW, υλοποιήθηκε το Ψηφιακό Αρχείο ως νέο αποθετήριο – δηλαδή ως νέος κατάλογος. Εκεί μπορούν να φιλοξενηθούν, να αρχειοθετηθούν και να αποκτήσουν ένα μόνιμο αναγνωριστικό (Persistent Identifier) όλες οι τρέχουσες μορφές αρχείων. Η πρόσβαση σε επιλεγμένες ηλεκτρονικές δημοσιεύσεις μπορεί να γίνει τοπικά, κατά οργανισμούς ή με χρονικό περιορισμό (Closed Access). Η πρόσβαση γίνεται μέσα από την ερευνητική πύλη της ZBW, EconBiz.\nΠέρα από τις πτυχές που σχετίζονται με τις τεχνικές δυνατότητες και τα πνευματικά δικαιώματα, η κατάρτιση των εμπλεκόμενων εργαζομένων είναι σημαντική προϋπόθεση για μία επιτυχημένη στρατηγική e-preferred. Εδώ συμπεριλαμβάνονται σεμινάρια κατάρτισης στις τεχνολογικές καινοτομίες αλλά και μια ενδεδειγμένη γενική ανάπτυξη δεξιοτήτων. Η ZBW έχει επιτύχει θετικά αποτελέσματα με την εισαγωγή μικρών ομάδων σε νέες διαδικασίες εργασίας και συγκεκριμένα ποιοτικά κριτήρια. Αν και θα πρέπει να σημειωθεί ότι στις διαδικτυακές δημοσιεύσεις υπάρχουν τόσο πολλές διαφορετικές επιλογές, ώστε δεν μπορούν να αποτυπωθούν όλες οι διαδικασίες σε πρότυπα. Γι’ αυτό και πρέπει να προωθηθεί επίσης η ικανότητα να διαχειρίζεται κανείς την πολυπλοκότητα αλλά και να εργάζεται δημιουργικά και στοχευμένα προς την εξεύρεση λύσεων.\nΗ Karin Wortmann είναι διευθύντρια του Προγράμματος Ανάπτυξης Καταλόγου και Μεταδεδομένων της ZBW.\nΗ Regine Lipka είναι διπλωματούχος βιβλιοθηκονόμος στην ZBW και εργάζεται στο τμήμα Ψηφιακού Αρχείου.\nΜετάφραση: Πελαγία Τσινάρη.


«Μπορεί να ξαναγραφεί η ιστορία της Ορθόδοξης Εκκλησίας;» - Ενδιαφέρουσα ομιλία του καθηγητή Δ. Μόσχου - e-thessalia.gr\n«Μπορεί να ξαναγραφεί η ιστορία της Ορθόδοξης Εκκλησίας;» – Ενδιαφέρουσα ομιλία του καθηγητή Δ. Μόσχου\n28 Μαΐου 2021, 13:26 28 Μαΐου 2021\nΟ Δημήτριος Μόσχος είναι Καθηγητής Εκκλησιαστικής Ιστορίας στο Τμήμα Θεολογίας του Ε.Κ.Π.Α. και Διευθυντής του Εργαστηρίου Μελέτης Αρχαίου Ανατολικού Χριστιανισμού του ιδίου Τμήματος. Σπούδασε Θεολογία στο Πανεπιστήμιο Αθηνών (1982-1986) και κατόπιν Ευαγγελική Θεολογία στο Πανεπιστήμιο Erlangen (1988-1989) και Βυζαντινολογία, Ορθόδοξη Θεολογία και Φιλοσοφία στο Πανεπιστήμιο του Μονάχου (1989-1992). Αναγορεύθηκε Μagister Αrtium Βυζαντινολογίας στο Πανεπιστήμιο του Μονάχου (1993), Διδάκτορας Θεολογίας του Πανεπιστημίου Αθηνών στην Εκκλησιαστική Ιστορία (1995) και, κατόπιν νέων σπουδών και ερευνητικού έργου (2000-2006) στον Κοπτικό Χριστιανισμό, Υφηγητής Εκκλησιαστικής Ιστορίας της Θεολογικής Σχολής του Πανεπιστημίου του Rostock Γερμανίας (2007), στην οποία και διδάσκει ως έκτακτος επισκέπτης καθηγητής. Το θέμα της υφηγεσίας του ήταν «Εσχατολογία στον αιγυπτιακό μοναχισμό. Ο ρόλος διαφοροποιημένων αντιλήψεων χριστιανικής εσχατολογίας στην ιστορία του πρώιμου αιγυπτιακού μοναχισμού και της κοινωνικής του λειτουργίας (4ος-5ος αι.)» που εκδόθηκε το 2010 από τις εκδόσεις Mohr-Siebeck. Ασχολήθηκε με την σχέση της Εκκλησιαστικής Ιστορίας με τα πνευματικά ρεύματα του υστέρου Βυζαντίου, το θεολογικό υπόβαθρο του αιγυπτιακού μοναχισμού τον 4ο αιώνα, την εξέλιξη των εκκλησιαστικών θεσμών στην πρώτη και μέση περίοδο κ.ά., ενώ διδάσκει και Ιστορία Αρχαίων Ανατολικών Εκκλησιών (Κοπτών, Ασσυρίων κλπ.). Είναι μέλος της International Orthodox Theological Association, του Πανελληνίου Θεολογικού Συνδέσμου «Καιρός – για την αναβάθμιση της θρησκευτικής εκπαίδευσης», της Συντακτικής Επιτροπής του θεολογικού περιοδικού «Σύναξη» και του Δ.Σ. της Ακαδημίας Θεολογικών Σπουδών Βόλου.\nΗ διάλεξη αλλά και η συζήτηση που ακολούθησε θα είναι διαθέσιμες στο κανάλι της Ακαδημίας Θεολογικών Σπουδών στο YouTube.\nΠροηγούμενο ΆρθροΑνακοίνωση του Δήμου Βόλου για τα οικονομικάΕπόμενο ΆρθροΤο πρώτο λεξικό για οδοντιατρικά λέιζερ με την υπογραφή και του Βολιώτη οδοντίατρου Δημήτρη Στράκα


Μεγάλη πανελλαδική κινητοποίηση στο ΝΑΤΟικό στρατηγείο της Θεσσαλονίκης, 24 Ιούνη, 1 μ.μ. πλ. Αριστοτέλους\nΔιήμερο Βαλκανικής Αντιπολεμικής και Αντιιμπεριαλιστικής Δράσης Συνδικάτων Με τους εργαζόμενους όλων των χωρών για έναν κόσμο\nΚανένας εργαζόμενος να μη μείνει θεατής. Τα σύννεφα του πολέμου πυκνώνουν στην περιοχή μας. Η κυβέρνηση συνεχίζοντας και το έργο των προηγούμενων μπλέκει τη χώρα μας στους ανταγωνισμούς των μεγάλων ιμπεριαλιστικών δυνάμεων για να εξυπηρετήσει τα συμφέροντα των ελληνικών μονοπωλιακών ομίλων.\nΠόλεμος μέσα-πόλεμος έξω\nΤην ώρα που τσακίζει τους μισθούς, τα ασφαλιστικά δικαιώματα, που κόβει το επίδομα ανεργίας και το ρεύμα σε φτωχά σπίτια, δίνει 4 δισ. κάθε χρόνο στο ΝΑΤΟ, το υψηλότερο ποσοστό ευρωπαϊκής χώρας.\nΤο κυνήγι του κέρδους και το ποιος θα υπερισχύσει στους ανταγωνισμούς τους είναι η αιτία και για το σμπαράλιασμα των δικών μας δικαιωμάτων, της ζωής μας αλλά και για το αιματοκύλισμα ολόκληρων λαών.\nΗ κυβέρνηση συμμετέχει δραστήρια στα πλαίσια του ΝΑΤΟ και της ΕΕ, λαμβάνοντας μέρος σε 13 ιμπεριαλιστικές επεμβάσεις σε όλο τον κόσμο. Δίνει βάσεις, αεροδρόμια και λιμάνια, «γη και ύδωρ» στους φονιάδες των λαών. Την ίδια στιγμή στο Αιγαίο έχει συγκεντρωθεί πρωτοφανής όγκος πολεμικών πλοίων και φονικών μηχανών κάθε είδους. Από τη Σούδα φεύγουν οι πύραυλοι που βομβαρδίζουν τις άλλες χώρες.\nΟι λαοί να εναντιωθούν στα σχέδια των αστικών τάξεων και των κυβερνήσεών τους και σε σύγκρουση με την εμπλοκή ΕΕ και ΝΑΤΟ να χαράξουν δρόμο προς το δικό τους συμφέρον ενάντια στον εθνικισμό και τα συμφέροντα των μονοπωλίων.\nΚαταδικάζουμε τον πόλεμο και κάθε ιμπεριαλιστική παρέμβαση.\nΠρέπει να πάρουμε την κατάσταση στα χέρια μας, να ακουστεί δυνατά η φωνή μας στις 24 του Ιούνη ότι εμείς δεν συμφωνούμε, δεν συναινούμε με τα σχέδια της κυβέρνησης. Δεν θα γίνουμε εμείς και τα παιδιά μας κρέας στις μηχανές τους.\nΣτηρίζουμε τις αντιδράσεις φαντάρων από αρκετά στρατόπεδα της χώρας που μέσω επιστολών εκφράζουν την αντίθεσή τους στην εμπλοκή της χώρας και των Ενόπλων Δυνάμεων στους επικίνδυνους ΝΑΤΟικούς σχεδιασμούς και την άσκηση "Noble Jump" που διεξάγεται στην ευρύτερη περιοχή μας\nΑυτές οι αντιδράσεις πρέπει να πυκνώσουν, να πολλαπλασιαστούν. Να πάρουμε αποφάσεις μέσα στους χώρους δουλειάς για καταδίκη του πολέμου και των σχεδιασμών της κυβέρνησης. Να παλέψουμε για την Πανελλαδική κινητοποίηση στην οποία θα συμμετέχουν επίσης Εργατικά Κέντρα, Ομοσπονδίες, Συνδικάτα από όλη την Ελλάδα και συνδικαλιστές από τα Βαλκάνια και χώρες της ευρύτερης περιοχής.\nούτε στην ειρήνη ούτε στους πολέμους τους\nΑντίθετα, μας ενώνει το κοινό συμφέρον της πάλης για μία ζωή χωρίς εκμετάλλευση και φτώχεια, χωρίς αφεντικά, με τους λαούς να καρπώνονται τον πλούτο που παράγουν.\nΑυτή είναι η ζωή που μας ανήκει!\nΈλα στη συνέλευση του σωματείου\nτην Παρασκευή 16 Ιούνη, στις 6.00μ.μ, στο Ε.Κ.Θ\nμε θέμα την προετοιμασία της κινητοποίησης και\nποια πρέπει να είναι η στάση των εργαζομένων μπροστά στις εξελίξεις.


KAFENEIO-GR: Η απειλή του Πούτιν, τα λάθη της Δύσης...\nΗ απειλή του Πούτιν, τα λάθη της Δύσης...\n...και ποιοι θα πληρώσουν το μάρμαρο...\nΓια να κατανοήσουμε όσα συμβαίνουν σήμερα στην Ουκρανία, πρέπει να απαντήσουμε σε δυο ερωτήματα. Πρώτον, για όσα συμβαίνουν εκεί φταίει μόνο ο αυταρχικός Πούτιν; Η δημοκρατική Δύση είναι άμοιρη ευθυνών; Και\nΔεύτερον, τι έκανε η δημοκρατική Δύση σε ανάλογες-και χειρότερες- περιπτώσεις στο... παρελθόν; Επέβαλε κυρώσεις, όπως θα επιβάλει τώρα στη Ρωσία ή αρκέστηκε σε φραστικές καταδίκες;\nΑς θυμηθούμε κάποια γεγονότα και ας δούμε τι έχουν πει, σε ανύποπτο χρόνο, πρόσωπα υπεράνω υποψίας για όσα θα μπορούσαν να συμβούν εξαιτίας λαθών της Δύσης.\nΓεγονός πρώτο: Πριν από 60 χρόνια, το 1962, ο κόσμος έφτασε κοντά σε νέο παγκόσμιο πόλεμο ακόμα και με πυρηνικά όπλα. Γιατί έγινε αυτό; Στην εποχή του Ψυχρού Πολέμου, η τότε υπερδύναμη Σοβιετική Ενωση έστειλε πυραύλους στην κομμουνιστική Κούβα, δηλαδή μια ανάσα από την Αμερική. Ο πρόεδρος Κένεντι απείλησε με εισβολή στην Κούβα. Ο σοβιετικός ηγέτης Χρουστσόφ υποχώρησε, απέσυρε τους πυραύλους και ο κόσμος ανάσανε.\nΣύγκριση: Όταν διαλύθηκε η Σοβιετική Ένωση(1991), οι τότε δυτικοί ηγέτες είχαν υποσχεθεί -έτσι λένε οι Ρώσοι- ότι το ΝΑΤΟ δεν θα δεχόταν στους κόλπους του χώρες-μέλη του πρώην σοβιετικού μπλοκ. Η υπόσχεση δεν τηρήθηκε. Οι περισσότερες από αυτές τις χώρες έγιναν μέλη του. Τι σημαίνει αυτό για τη Ρωσία;\nΑς δούμε τι έχει πει ο εμβληματικός Αμερικάνος διπλωμάτης Τζορτζ Κέναν, ο οποίος διατύπωσε το 1946 τη «θεωρία της ανάσχεσης» της Σοβιετικής Ενωσης. Το 1998, απόμαχος πια, σε μια συνέντευξή του είχε πει ότι η τότε διεύρυνση του ΝΑΤΟ, με την ένταξη Ουγγαρίας, Τσεχίας και Πολωνίας «δεν ήταν απαραίτητη ή επιθυμητή». Και είχε προσθέσει: «Δεχόμαστε τώρα πιέσεις από υπέρμαχους της διεύρυνσης να προσχωρήσουν στη Συμμαχία και οι χώρες της Βαλτικής. Κάτι τέτοιο θα ήταν τραγικό».\nΚαι εξηγούσε γιατί: «Τα σύνορα ανάμεσα στη Ρωσία και στις Βαλτικές χώρες είναι ευαίσθητα. Οι λαοί της Βαλτικής αποτελούσαν τμήμα της Ρωσίας για πολύ μεγάλο διάστημα. Για ένα διάστημα ήταν εντελώς ανεξάρτητοι. Ποτέ δεν αμφέβαλλα ότι επιθυμούσαν την ανεξαρτησία τους. Ποτέ δεν έπαψα να τάσσομαι υπέρ της ανεξαρτησίας τους όταν δεν την είχαν. Δεν νομίζω όμως ότι θα ήταν καλό για το ΝΑΤΟ να επιχειρήσει να περιπλέξει αυτή την ιστορική σχέση και να δεχθεί αυτές τις χώρες ως μέλη μιας συμμαχίας, την οποία οι Ρώσοι θεωρούν αντιρωσική στρατιωτική συμμαχία».\nΣε πείσμα αυτών που έλεγε ο διπλωμάτης-γεράκι, το 2004 και οι τρεις χώρες της Βαλτικής(Εσθονία, Λετονία, Λιθουανία) εντάχθηκαν στο ΝΑΤΟ.\nΗ Ρωσία αισθάνεται ότι η απειλή είναι πολύ κοντά της. Αν ενταχθεί και η Ουκρανία, τότε η αντίπαλη συμμαχία θα βρίσκεται σε πολύ μικρή απόσταση από την Αγία Πετρούπολη και όχι μακριά από τη Μόσχα.\nΕίναι δυνατό να πίστευαν οι Δυτικοί ότι η Ρωσία θα έμενε με σταυρωμένα τα χέρια; Ο Πούτιν δεν έκανε ακόμα αυτό που έκανε ο Κένεντι το 1962 με τους πυραύλους στην Κούβα, αλλά το μήνυμα προς την Ουκρανία είναι σαφές.\nΓεγονός δεύτερο: Μια χώρα της Δύσης, μέλος του ΝΑΤΟ, εισέβαλε το 1974 στην Κύπρο και από τότε κατέχει το βόρειο κομμάτι της, το οποίο έχει ανακηρύξει χωριστό κράτος.Η εισβολή έχει καταδικαστεί από τον ΟΗΕ και(στα λόγια) από όλες τις χώρες της Δύσης. Οι χώρες αυτές, με πρώτη την Αμερική, πίεσαν ποτέ την Τουρκία να πάρει τις στρατιωτικές δυνάμεις της από ένα ανεξάρτητο κράτος όπως η Κύπρος; Επέβαλαν στην Τουρκία τις εξοντωτικές κυρώσεις, με τις οποίες απειλούν σήμερα τη Ρωσία; Όχι βέβαια.\nΔιότι η Τουρκία αποτελεί σημαντικό στρατιωτικό γρανάζι της Δύσης και, ειδικά για χώρες της Ευρώπης, μεγάλο εμπορικό εταίρο. Αυτό δεν σημαίνει ότι δικαιολογείται η σημερινή απόφαση του Πούτιν, που ουσιαστικά οδηγεί σε αναθεώρηση των μεταπολεμικών συνόρων της Ευρώπης. Δεν δικαιολογείται, αλλά εξηγείται. Η Δύση χρησιμοποιεί δυο μέτρα και δύο σταθμά στις αντιδράσεις της. Επιπλέον, η Ρωσία είναι σήμερα πολύ ισχυρή οικονομικά και δεν νοιάζεται ιδιαίτερα για τις δυτικές κυρώσεις. Γιατί; Διότι έχει τεράστια έσοδα από τις πωλήσει φυσικού αερίου και πετρελαίου σε χώρες της Ευρώπης με πρώτη τη Γερμανία. Μόνο ένας αριθμός αρκεί: στο τέλος Δεκεμβρίου του 2021 τα συναλλαγματικά αποθέματα της Ρωσίας έφτασαν στο ύψος ρεκόρ των 630 δισεκατομμυρίων δολαρίων.\nΕίναι επικίνδυνο αυτό που κάνει ο Πούτιν; Ασφαλώς, διότι επιχειρεί να αναθεωρήσει τα ευρωπαϊκά σύνορα. Και για την Ελλάδα είναι διπλά επικίνδυνο, καθώς μπορεί να ανοίξει την όρεξη της Τουρκίας, η οποία συμπεριφέρεται αναλόγως στη γειτονιά μας.\nΌμως,ο Πούτιν πατάει πάω στα λάθη των Δυτικών(επέκταση του ΝΑΤΟ σε χώρες γειτονικές της Ρωσίας), αλλά και στην εξάρτηση που έχουν οι ευρωπαϊκές χώρες από τη ρωσική ενέργεια. Και αν η κρίση συνεχιστεί, οι λογαριασμοί ρεύματος και φυσικού αερίου θα γονατίσουν εκατομμύρια νοικοκυριά και επιχειρήσεις.\nΗ απειλή, λοιπόν, είναι πολλαπλή. Αλλά οι Αμερικανοί και οι Ευρωπαίοι ηγέτες θα πρέπει να σταθμίσουν κέρδη και ζημιές από μια ανεξέλεγκτη σύγκρουση με μια Ρωσία που δεν νοιάζεται για τις οικονομικές κυρώσεις, αλλά φοβάται από τη εγκατάσταση δυνάμεων του ΝΑΤΟ στην ευρύτερη γειτονιά της.\nΑς σκεφθούν ότι μπορεί να συμβαίνει αυτό που έχει πει ο Ισπανός συγγραφέας Χαθίντο Μπεναβέντε: «Ο εχθρός αρχίζει να γίνεται επικίνδυνος όταν αρχίζει να έχει δίκιο»…


Κοτόπουλο ψητό πάνω σε σπιτικές πίτες – Συνταγές της Ασπρούλας\nΚοτόπουλο ψητό πάνω σε σπιτικές πίτες\nσυντάκτης Ξανθή · 3 Μαρτίου 2022\nΠίτες είχαμε φτιάξει με τον γιο μου το καλοκαίρι στο Λονδίνο με προζύμι που είχε περισσέψει από το ανάπιασμα, μπορείτε να δείτε τη συνταγή εδώ.\nΠριν λίγες μέρες όμως για το μοναχικό μου γεύμα της Τσικνοπέμπτης και για το πιο εύκολο της διαδικασίας έφτιαξα αυτές εδώ τις πίτες και συνόδευσα ένα ιδιαίτερα μαριναρισμένο κοτόπουλο.\nΗ διαδικασία και για τα δύο είναι πολύ απλή και το αποτέλεσμα πολύ καλό.\n125 γρ αλεύρι δυνατό\n1,8 γρ μαγιά ξηρή\n90 ml νερό χλιαρό\n1 μπούτι κοτόπουλου κομμένο στη μέση\nκρεμμύδι σε ροδέλες προαιρετικό\nντομάτα ή αγγούρι σε κυβάκια\nφύλλα δυόσμου και μάραθου ψιλοκομμένα\nγιαούρτι στραγγιστό με ψιλοκομμένο μάραθο και δυόσμο\nΞεκινάμε με το μαρινάρισμα του κοτόπουλου. Το τοποθετούμε σε ένα γυάλινο μπολ και προσθέτουμε τα υλικά της μαρινάτας, ανακατεύουμε καλά σκεπάζουμε με σελοφάν και το αφήνουμε στο ψυγείο για 2-3 ώρες.\nΜια ώρα πριν ψήσουμε το κοτόπουλο ετοιμάζουμε τη ζύμη για τις πίτες. Σε μικρό μπολ βάζουμε όλα τα υλικά ανακατεύουμε με μια σπάτουλα και συνεχίζουμε σχηματίζοντας μια μπάλα ζύμης. Μεταφέρουμε σε μια αλευρωμένη επιφάνεια και ζυμώνουμε για 5 λεπτά. Αφήνουμε τη ζύμη σε λαδωμένο μπολ σκεπασμένο για τουλάχιστον 30 λεπτά ή μέχρι να διπλασιαστεί σε όγκο η ζύμη.\nΓια να ψήσουμε το κοτόπουλο προθερμαίνουμε το φούρνο στους 180 βαθμούς και αέρα. Μεταφέρουμε τα κομμάτια του κοτόπουλου σε ταψάκι στρωμένο με χαρτί ψησίματος και περιχύνουμε με τη μαρινάτα.\nΨήνουμε στη μεσαία σχάρα του φούρνου για 30-40 λεπτά γυρίζοντας δυο τρεις φορές τα κομμάτια του κοτόπουλου.\nΌσο ψήνεται το κοτόπουλο μοιράζουμε τη ζύμη σε δύο ίσα μέρη και την ανοίγουμε σε πίτες με διάμετρο 20-22 εκατοστά.\nΤοποθετούμε ένα αντικολλητικό τηγάνι στην εστία στη μέγιστη ένδειξη και μόλις ζεσταθεί χαμηλώνουμε σε μέτρια, Αλείφουμε με λίγο ελαιόλαδο την επιφάνεια του τηγανιού και τοποθετούμε τη μια πίτα.\nΜετά από δύο λεπτά γυρίζουμε από την άλλη πλευρά για άλλα δυο λεπτά. Μεταφέρουμε σε πιάτο και συνεχίζουμε με την άλλη πίτα.\nΕτοιμάζουμε τα συνοδευτικά σε ένα μπολ και τα ανακατεύουμε καλά. Προσθέτουμε σε λίγο στραγγιστό γιαούρτι ψιλοκομμένο μάραθο και δυόσμο και ανακατεύουμε καλά.\nΜόλις το κοτόπουλο είναι έτοιμο το μεταφέρουμε πάνω στις πίτες γαρνίροντας με τα συνοδευτικά.\nΣυνοδεύουμε με το ντιπ γιαουρτιού και ένα καλό κρασί.


Βερολίνο μαζί μας\nΓερμανική πορεία και δραστηριότητες στο Βερολίνο\nΕάν επιθυμείτε, μπορείτε να λάβετε μέρος στις δραστηριότητες που διοργανώνει το GLS. Κάθε εβδομάδα οργανώνουμε\n5 απογευματινές δραστηριότητες κάθε βδομάδα\nένα δωρεάν σεμινάριο για τον γερμανικό πολιτισμό\n1 ολοήμερη εκδρομή κάθε Σαββατοκύριακο\nΟι δραστηριότητές μας αυτή την εβδομάδα\nΠάρτε μια γεύση από το εβδομαδιαίο πρόγραμμα:\nΟ οδηγός GLS είναι δωρεάν, πληρώνετε για τα εισιτήρια εισόδου και τα μέσα μαζικής μεταφοράς.\nΆφιξη στο Βερολίνο και μεταφορά στον χώρο διαμονής - Η υποδοχή του GLS είναι ανοικτή 24/24 (από τις 8:00 μ.μ μέχρι τις 8:00 π.μ δεν υπάρχει υπεύθυνος υποδοχής αλλά ο υπεύθυνος ασφαλείας θα σας παραδώσει το δωμάτιό σας) - εάν θα συγκατοικήσετε ή θα διαμείνετε σε οικογένεια φιλοξενίας, είναι προτιμότερο να φτάσετε μεταξύ 8:00 π.μ και 9:00 μ.μ.\nΑπόγευμα: Γνωριμία με την περιοχή όπου βρίσκεται το GLS, τη γνωστή Prenzlauer Berg. Βράδυ: Γνωριμία παλιών και νέων μαθητών του GLS στις 8:00 μ.μ στο Εστιατόριο του GLS. Επίσης στο μέρος αυτό διοργανώνεται κάθε Δευτέρα συνάντηση για ποτό και συζύτηση όπου μαζεύονται περίπου 40 έως 120 μαθητές.\nΕπίσκεψη στην οδό "Kunstwerke", όπου βρίσκονται οι διασημότερες γκαλερί του Βερολίνου. Οι καφετέριες στην οδό αυτή φτιάχνουν νοστιμότατα γλυκά! Επίσης η οδός August, μια οδός με τυπικά χαρακτηριστικά του σύγχρονου Βερολίνου, είναι γεμάτη καφετέριες και γκαλερί.\nΠερπάτημα κατά μήκος της οδού Oranienburgerstraße. Πρίν το ολοκαύτωμα η οδός αυτή αποτελούσε κέντρο Εβραϊκής κοινότητας ενώ σήμερα χαρακτηρίζεται ως μια από τις πιο σύγχρονες περιοχές της πόλης. Ιδανική οδός για ψώνια.\nΕπίσκεψη στην Badeschiff, μια πισίνα κτισμένη στο κέντρο του ποταμού Σπρέ, με απίθανη θέα, δίπλα σ' ένα όμορφο μπαράκι. Βραδία σινεμά στο GLS: κάθε Πέμπτη προβάλλεται ταινία (με Γερμανικούς υπότιτλους) σε μεγάλη οθόνη στο σαλόνι του GLS.\nΕλάτε μαζί μας μια βόλτα με τo πλοιάριο στον ποταμό Σπρέ ή κάντε μια βόλτα με το ποδήλατο και ανακαλύψτε τα μυστικά της πόλης. Το βράδυ οι ξεναγοί μας θα σας οδηγήσουν στην Bezirk Friedrichshain, μια περιοχή με πολλές μπιραρίες και καφετέριες.\nΟλοήμερη εκδρομή με οδηγό GLS σε μέρη όπως το Πότσνταμ, τη Δρέσδη ή τη Λειψία: δείτε τις τρέχουσες εκδρομές μας\nΕλεύθερο πρόγραμμα. Προτείνουμε: Βόλτα στις Λίμνες μέσα και γύρω από το Βερολίνο. Είμαστε στη διάθεσή σας για οποιαδήποτε πληροφορία - Δευτέρα με Παρασκευή, από τις 10:00 μέχρι τις 18:30 μ.μ.


Θέμα Συζητήσεων: Αντικατάσταση Garmin - goRUN\nΑρχική / Θέματα / Δρομικά θέματα / Ρούχα & εξοπλισμός / Αντικατάσταση Garmin\nΑυτό το θέμα έχει 15 απαντήσεις, 8 φωνές και ενημερώθηκε τελευταία φορά 2 έτη, 6 μήνες πριν από τον χρήστη Periklis.\n10 Αυγούστου 2018 στις 10:52 #97800\nEχω λοιπον ενα Garmin 620 απο το Γεναρη του 2016, 2.5 χρονια δηλαδη.\nΤο τελευταιο 3μηνο εμφανιζει προβληματα στο GPS 3 στις 4 φορες, δεν γεμιζει η μπαρα δηλαδη για να ξεκινησω.\nΤο τελευταιο 6μηνο εχω προβλημα με την οθονη αφης καθως δεν υπακουει και πολυ. Παταω πανω πηγαινει κατω, παταω κατω πηγαινει πανω κοκ. Ενα παιχνιδι νευρων δηλαδη που οσο περναει ο καιρος γινεται χειροτερο χαχα.\nΧθες βγηκα για ενα περπατημα και ανα 1-2 λεπτα αναβε το λαμπακι και εμπαινε μονο του στο μενου και μετα στο υπομενου του timer fields σαν να το ελεγχει καποιος.\nΜε λιγα λογια, ΤΑ ΕΧΕΙ ΠΑΙΞΕΙ.\nΤους πηρα τηλ σημερα και μου ειπαν να τους το παω στον Αλιμο να το κοιταξουν αλλα ακουγεται θεμα hardware οποτε θα πρεπει να το στειλουν Αγγλια και να γινει αντικατασταση με 113 ευρω.\nΑπο χθες που γυρισα μες στα νευρα απο το περπατημα, εψαξα λιγο τα καινουργια ρολογια να δω τις τιμες και επαθα ενα μικρο σοκ. Το δικο μου, για παραδειγμα, το βρισκω στο σκρουτζ με 400 ευρω(!!) ενω πρεπει να το ειχα αγορασει απο Αμερικανικο σαητ(+τελωνειο) καπου στα 360 ΤΟΤΕ!\nΣτο θεμα μας, εχει πραγματοποιησει ποτε κανεις σας αντικατασταση του ρολογιου? Υπαρχει πολυ μεγαλη οικονομικη διαφορα απο το να αγορασω καινουργιο. Ουσιαστικα μου δινουν ολοκαινουργιο 620 με 113 ευρώ? Με καινουργια μπαταρια δηλαδη να κραταει 2 βδομαδες και οχι 5-6 ωρες που κραταει τωρα?\nΡωταω γιατι κατι δεν μου καθεται καλα. Μηπως απλα το επισκευαζουν και στο στελνουν πισω?\nΚαι δεν νομιζω οτι αξιζει να δωσεις 400-450 για καποιο διαδοχο του(630 ή 645) για 3 χρονια. Ειναι λιγο κοροϊδια θεωρω.\nΘελουν βεβαια περιπου 1 μηνα να το φερουν πισω(+ οτι η εβδομαδα που μας ερχεται ειναι κλειστα, οποτε θα το παω αν ειναι στις 20/8) και θα ειμαι τοσο καιρο χωρις ρολοι.\nΕιμαι εκτος προπονησεων 3+ μηνες λογω τραυματισμου αλλα το χρησιμοποιω στο περπατημα.\nΤελοσπαντων, μπορω να ζησω και χωρις αυτο αν δεν τρεχω.\n11 Αυγούστου 2018 στις 01:10 #97816\nΗ μεγάλη τους διαφορά, είναι ότι μιλάμε για all day activity/smart watches, με οπτικό HR, που τα φοράς όλη μέρα αν θες, για να μετράνει και steps/HR. Όπως στο περπάτημα που αναφέρεις (δε νομίζω να σε ενδιαφέρει να έχεις το GPS ΟΝ και να το καταγράφεις σε αποσταση, περισσότερο σε ενδιαφέρει, χρονος, βηματα άντε και HR).\nΕπίσης έχουν καλύτερο GPS (αυτός ήταν ο λόγος που έφυγα από το 620), μάλιστα το 935 μετά από το τελευταίο update εμφάνισε και στο σύστημα Galileo (πέρα από τα GPS και GLONASS) και πολύ καλύτερη οθόνη (πιο μεγάλη και ευανάγνωστη). Για την αυτονομία: είναι πάρα πολύ μεγαλύτερη.\nΜε αυτά που γράφεις πάντως, προσωπικά δεν θα έδινα 113 ευρώ για ένα ρολοί που έχει αποσυρθεί εδώ και χρόνια. Πέρα από την εκνευριστική touch screen, το μέγεθος οθόνης ειναι μικρό, το GPS του χάνει αρκετά, δέν έχει “Resume” (δηλαδή αν καταλάθος πατηθεί το start/stop, και πατιέται εύκολα καθως τρέχεις, την έχασες την υπόλοιπη activity και πρέπει να καταγράψεις νέα) Λογικά θα σου στείλουν άλλο επισκευασμένο, αν δεν επισκευάζεται το δικό σου.\nΑν ήταν να μεινω σε Garmin θα έβλεπα το 735 που το βρίσκεις ολοκαίνουργιο οριακά κάτω από 330 ευρώ και σίγουρα θα σε καλύψει για πολυ περισσότερα χρόνια από ένα επισκευασμένο 620\n11 Αυγούστου 2018 στις 10:58 #97818\nKαλημερα Αριστιδη και ευχαριστω για την απάντηση σου.\nΜε βαζεις σε σκεψεις γιατι ειχα ψιλοσυμβιβαστει με το ποσο των 113 ευρω και ενα καινουργιο ουσιαστικα ρολοι.\nΑμα μου λες οτι παιζει να μου δωσουν το ιδιο επισκευασμενο ή καποιο αλλο μεταχειρισμενο τοτε το πραγμα αλλαζει.\nΕχουν πολυ ενδιαφερον τα χαρακτηριστικα των νεων ρολογιων αλλα τα περισσοτερα για μενα θα ειναι ψιλοαχρηστα(οπως στο 620 το μηκος διασκελισμου,η ταλαντωση κλπ). Ασχετο ομως αν θελω να τα εχω για να τα βλεπω και ας μην καταλαβαινω :p\nΜε το GPS του 620 εχω αντιμετωπισει καποια προβληματα κατα καιρους αλλα γενικα πιστευω πως ειναι ΟΚ σε αυτο το θεμα. Τωρα τελευταια μου εκανε νερα που δεν γεμιζει με τιποτα η μπαρα του GPS(μπορει να φταιει και το θαλασσινο νερο?)\nΑυτο με το resume που γραφεις νομιζω γινεται κανονικα. Αν δηλαδη πατησω παυση σε μια προπονηση με 2 μεγαλα κομματια, συνεχιζεις κανονικα στο 2ο μερος χωρις να χανεται η δραστηριοτητα. Θα πρεπει βεβαια ανα 2 λεπτα να πατας κατι στην οθονη προκειμενου να μην αδρανοποιηθει και “κλεισει” το ρολοι. Αν εννοεις αυτο οκ.\nΦαινεται πολυ ωραιο και δελεαστικο το 735xt(το βρισκω και με 290Ε στο σκρουτζ) αλλα εχει παλμογραφο στο καρπο, ε? Θυμαμαι οταν επαιρνα το 620 ειχα διαβασει πως δεν ειναι αξιοπιστος ο παλμογραφος αν δεν εχεις ζωνη. Φανταζομαι εχουν βελτιωθει πλεον τα νεα μοντελα (?).\nΤωρα περι add day smartwatch δεν με ενδιαφερει να σου πω την αληθεια να βλεπω ειδοποιησεις του κινητου στο ρολοι μου.\nΔεν το παιρνω και ποτε μαζι μου στα τρεξιματα.\nΘα διαβασω και το ριβιου το dcrainmaker αν ειναι να το παρω για εχω μια πιο σφαιρικη αποψη.\nΔινουν εγγυηση τα σκρουτζομαγαζα?\n11 Αυγούστου 2018 στις 13:30 #97822\nΠεριεργο παντως που μου γραφεις οτι δεν εχει σχεση το 645 με το 620 ενω και τα 2 που προτεινεις ειναι τριαθλητικα ρολογια ενω το 645 καθαρα για τρεξιμο.\nΥΓ. Και ειναι 2+ χρονων μοντελο το 735\n11 Αυγούστου 2018 στις 19:17 #97836\n#2. Οταν γραφω “εντελώς διαφορετικο ρολοι” δεν αναφερομαι στη χρήση (τρέξιμο) αλλα στις δυνατοτητες και τεχνολογια που ενσωματώνουν. Και σου έφερα παραδείγματα: καταργήθηκε η touch screen, μεγάλωσε η οθόνη, all day activity tracking, smart features, HRM καρπου, ακτιβέστερο GPS + GLONASS. Όλα αυτα υπαρχουν και στο 935 και 735 και 645. Το 620 είναι προηγούμενης κλάσης\n#3. 630 και 645 είναι διάδοχοι του 620. Το 630 και προφανώς και το 620 εχουν αποσυρθει (discontinued). To 735 αν και 2+ χρόνων πωλείται και υποστηρίζεται ακόμα. Άρα βγαίνουν και firmware updates. Δες εδώ https://explore.garmin.com/en-US/forerunner/ Το 645 δεν στο πρότεινα λόγω τιμής αφου είναι εντελως νεο και προσωπικά θεωρώ ασκοπο να δώσεις exra λεφτα για μουσική. Οπως και το 935 δεν το προτεινα, απλα το ανεφερα πως ηταν η δική μου επιλογη μετα το 620.\n#4. Το 735 είναι και για τρίαθλο (ακομα και το 620 μπορουσε να κανει record swimm activity) αλλα είναι της σειρας “forerunner” προσανατολισμενο για τρεξιμο.\n#5. Το HRM καρπου οντως δεν ειναι ακριβες, ειδικα σε διαλειματικες. Για να μετραει σφυγμους σε χαλαρα τρεξιματα μια χαρα ειναι. Αν εχεις ζώνη απο το 620 μπορει να δουλέψει και με ολα τα άλλα garmnin.\n#6. Και εγώ τρεχω light χωρις κινητα και άλλα gadgets. Αλλα αν το φοράς ολη μέρα η στο gym για να μερτας steps και calories μπορεις να αξιοποιησεις τη smart λειτουγια\n12 Αυγούστου 2018 στις 11:13 #97844\nΘα εχεις καταλαβει οτι οι γνωσεις μου πανω στο αντικειμενο ειναι πολυ περιορισμενες.\nHσουν απολυτα κατανοητος και με βοηθησες πολυ. Για την ακριβεια, με εχεις πεισει να παρω καινουργιο ρολοι χαχα.\nΑυτο που λες για το GPS του 620 ισχυει ειδικα για το στιβο οπου δεν ειχε μεγαλη ακριβεια.\nΤο ψαχνω 2 μερες τωρα, ημουν και στην Ερυθραια χθες οποτε περασα απο το e-galaxy να δω πως ειναι στο χερι μου τα ρολογια και ρωτησα τι παιζει με την αντικατασταση. Μου ειπε η πωλητρια οτι συνηθως δινουν καινουργια ρολογια και καμια φορα δινουν refurbished.\nΕιμαι αναμεσα στα 645(απλο και οχι με μουσικη που η μπαταρια του δεν κραταει), το 735xt και τελευταιο το 935.\nΤο καλο ειναι οτι κανενα δεν εχει οθονης αφης που με εξοργισε τελευταια στο 620, μαλλον καταλαβαν την πατατα τους εκει στη γκαρμιν.\nΟι τιμες τους παιζουν στα 277, 400 και 430(935).\nAν εχουν ολα διαρκεια ζωης 2.5-3 χρονια νομιζω τα 2 τελευταια απορριπονται.\nH μονη ενσταση μου για το 735 ειναι οτι ειναι ηδη μοντελο 2 χρονων και μπορει σε κανα χρονο να σταματησει να παιρνει updates κ να αποσυρθει και αυτο οπως το 620.\nΤο σιγουρο ειναι οτι το 2ο μισο του δωρου Πασχα θα φυγει ακλαφτο\n8 Σεπτεμβρίου 2018 στις 10:56 #98432\n@roukounas Καλημέρα φίλε μου, απο τα παραπάνω ρολόγια με κλειστά μάτια το 935 (είναι το fenix 5 με πλαστικό κέλυφος για να είναι ελαφρύτερο. καμια σχέση με τις προηγούμενες γενιές. το 735 είναι προηγούμενη γενιά αν είναι να δώσεις 330 κάνε υπομονή 1 μήνα να μαζέψεις τα παραπάνω για το 935. το 635 οκ καινουργιο αλλά η κορυφαία σειρά που κρατάει περισσότερο στο ράφι είναι η σειρα 9..)\n8 Σεπτεμβρίου 2018 στις 12:20 #98436\nΕγώ απλά θα καταθέσω από την εμπειρία μου 2 σημεία που τα έχω καρατσεκάρει και που τα τηρώ πλέον με ευλάβια\n1) Χίλιες φορές να αγοράσεις κάτι ακριβό και καλό παρά πιο μέτριο και φθηνό, γιατί στο τέλος με το φθηνό ίσως δώσεις 2-3 φορές χρήματα(για πολλούς λόγους), οπότε θα συνέφερε να πάρεις από την αρχή το καλό και ακριβό\n2) Όταν θες να επιλέξεις εξοπλισμό, δες τις ανάγκες και τις απαιτήσεις σου και αγόρασε αυτό που όχι απλά θα καλύψει τα στάνταρ σου, αλλά αυτό που θα είναι ένα επίπεδο παραπάνω, γιατί σίγουρα στη πορεία θα χρειαστείς κάτι επιπλέον που δεν τον το είχες σκεφτεί ή που δεν το είχες χρειαστεί αρχικά!\nΠροσωπικά σε αυτά έχω καταλήξει μετά από αρκετές διπλές και τριπλές αγορές, οπότε απλά τα καταθέτω.\nΓια την οικονομία της συζήτησης, όταν έπρεπε να κάνω αγορά νέου ρολογιού αρχικά αγόρασα το garmin 235 και μετά κατέληξα στο 735(αφού χρειάστηκα 2-3 πράγματα που δεν μου τα έδινε το 235), όπου με καλύπτει απόλυτα και ας μην είμαι τριαθλητής.\nΓια μένα, το τέλειο ρολόι θα ήταν ένα 735 που θα παίζει μουσική (για να μην χρειάζεται να παίρνω mp3 μαζί μου κάποιες φορές) και που θα έχει δυνατότητα να λαμβάνει κλήσεις(για να μην χρειάζεται να παίρνω και το κινητό). Να ντύνομαι και με ένα ρολόι στο χέρι να φεύγω χωρίς άλλες συσκευές!\n8 Σεπτεμβρίου 2018 στις 13:28 #98444\nΤο 935 ναι μεν μου φαινεται το κορυφαιο ΑΛΛΑ:\n1) ειναι αρκετα μεγαλο στο χερι μου(μαλλον λογω της εξαιρετικης του μπαταριας) και δεν μου αρεσουν αυτου του ειδους τα ρολογια μιας και το φοραω ολη μερα,\n2) παρολο που θα μου γινει τελικα δωρο το ρολοι προτιμω να δοθει μικροτερο ποσο.\nΗ αποφαση εχει παρθει. Νικητης το 645 το οποιο το βρισκω στα 367Ε απο Ιταλια με 2ετη εγγυηση και αξιοπιστο σαητ. Θα περιμενω λιγες εβδομαδες ακομη να αναρρωσω και θα το αποκτησω.\nΡομπερτο αυτο θα ηταν το ιδανικο. Το 645 που θα παρω υπαρχει και σε εκδοση με Mp3 player με καμια 50αρα ευρω παραπανω αλλα δεν αξιζει ακομα πιστευω. Ηταν το 1ο της γκαρμιν που εβαλε τετοιο feature και η μπαταρια ειναι για κλαματα(5 ωρες τρεξιμο λεει).\nΔεν αργει παντως,σε 1-2 χρονια λογικα θα το εχουν ενσωματωσει καταλληλως.\n10 Οκτωβρίου 2018 στις 01:15 #99990\nΊσως να έπρεπε να γράψω κάτω από κάποιο άλλο θέμα ή να ανοίξω κάποιο καινούριο, αν πρέπει να το μεταφέρετε οι διαχειριστές κάντε το. Είμαι εντελώς νέος δρομέας εδώ και δυο μήνες άρχισα να τρέχω μόνος μου, και έτρεξα το πρώτο μου ημιμαραθώνιο μόλις την προηγούμενη εβδομάδα στο 1:38. Όλον αυτό το καιρό έτρεχα με ένα κινητό στο χέρι για να βλέπω μέσα από την εφαρμογή τους χρόνους κλπ.\nΑπό χθες ξεκίνησα με προπονητή που στον Βόλο θεωρείται σεβαστός για το έργο του. Μου είπε ότι θα πρέπει οπωσδήποτε να πάρω ρολόι….\nΤο θέμα είναι ότι η εφαρμογή του κινητού με άφηνε να επιλέξω τα παπούτσια που θα φορέσω ( οποία αγορά έχω κάνει είναι λόγω των review και των σχολίων που γίνονται από όλους εσάς) για το τρέξιμο μου και έτσι μπορούσα να παρακολουθώ ποσά χιλιομετρα έχουν κάνει .\nΜε το ρολόι θα μπορώ να τα παρακολουθώ; Εσείς πως τα μετράτε; Τα ρολόγια που σκέφτομαι είναι το Garmin 935 και το Suunto 9\n10 Οκτωβρίου 2018 στις 01:23 #99992\nΟλα τα Garmin σου δίνουν access στην εφαρμογή Garmin Connect, που μπορείς να παρακολουθείς τα πάντα, όπως και τα χλμ στα παπούτσια, που δέ νομίζω ότι είναι και τίποτα σπουδαίο σε σχέση με όλα τα άλλα που προσφέρει\nΠοια εφαρμογή είχες στο κινητό? Υπάρχει μεγαλή πιθανότητα να συγχρονίζει με το Garmin Connect και να σου ανεβάσει τις προπονήσεις και στην εφαρμογή που είχες, αυτόματα. Για Suuunto δεν εχω ιδέα\n10 Οκτωβρίου 2018 στις 01:38 #99994\n10 Οκτωβρίου 2018 στις 02:01 #99996\nΟμολογω πως εγω ουδεποτε ενιωσα αυτη την αναγκη, πολλοι δρομεις ομως καρατανε αρχειο παπουτσιων/χιλιομετρων.\nΘα σου προτεινα καταρχην να μην αγχωθεις με χρονους, αναλυσεις κλπ. Μαθε να τρεχεις, να ακους το σωμα σου, απολαυσε το τρεξιμο και χωρις να το καταλαβεις θα δεις βελτιωση.\nΚαλη συνεχεια και παντα ακομη καλυτερους χρονους σου ευχομαι.\n10 Οκτωβρίου 2018 στις 02:34 #99998\n10 Οκτωβρίου 2018 στις 14:50 #100036\nΥπάρχει και δυνατότητα να συνδέσεις το garmin και με άλλες εφαρμογές pc ή κινητού.\nΕγώ έχω το garmin 235 και μπαίνω στο Strava γιατί είναι λίγο ποιο social friendly. Κάτι σαν Facebook των δρομέων.\nΜπορείς να παρακολουθείς όχι μόνο τα παπούτσια σου, αλλά παρα πάρα πολλά δεδομένα που καταγράφει μεν το garmin αλλά θα το δεις αποτυπωμένο μόνο στην εφαρμογή του κινητου, είτε Strava είτε garmin connect.\nGeorgeKap στο Σκέψεις για μαραθώνιο 21 ώρες, 51 λεπτά πριν\nΚώστας Σκοτίδης στο Σκέψεις για μαραθώνιο 23 ώρες, 20 λεπτά πριν\nAlkis στο Σκόρπιες σκέψεις περί παπουτσιών – 3 23 ώρες, 22 λεπτά πριν


Χουλτ: Eίμαστε ακόμα ζωντανοί!\nBy angelidis on 5 Δεκεμβρίου 2018 ΟΛΑ ΟΣΑ ΔΕΝ ΜΠΟΡΟΥΝ ΝΑ ΓΡΑΨΟΥΝ ΑΛΛΟΙ..., ΠΟΔΟΣΦΑΙΡΟ\nΟ Νίκλας Χουλτ μίλησε την ”Ώρα” και έδωσε μια άλλη οπτική στο θέμα της υπεράσπισης του τίτλου.Ο Σουηδός MVP της ΑΕΚ στον καταστροφικό Νοέμβριο , δηλώνει αισιόδοξος παρά το γεγονός ότι η κορυφή πλέον απέχει 12 πόντους,αλλά δεν αποκλείει τίποτα και τονίζει ότι σε ένα μήνα από τώρα μπορεί τα πράγματα να είναι εντελώς διαφορετικά.\nΠιο αναλυτικά η συνέντευξη του αριστερού μπακ της Ένωσης στην ”Ώρα”:\nΓια τους Σιμόες, Μπακασέτα και Λαμπρόπουλο που τέθηκαν εκτός ομάδας:«Είναι απόφαση της ομάδας. Εμείς, οι υπόλοιποι παίκτες της ΑΕΚ πρέπει να εστιάσουμε στα επόμενα παιχνίδια. Είναι καλοί παίκτες και οι τρεις, είχαν επιτυχίες με την ομάδα όλα αυτά τα χρόνια. Θα μας λείψουν, έπαιζαν σε όλα τα παιχνίδια της ομάδας. Αλλά είναι απόφαση του κλαμπ σε μια δύσκολη κατάσταση».


Προχωρά ακάθεκτο το Athens Alive: Απομένει μόνο η υπογραφή της κυβέρνησης στο ΜοU - Onsports.gr\nOnsports team\t21 Απριλίου 2018, 20:38\nΗ κοινοπραξία «Athens Alive» έχει αποστείλει στην ελληνική κυβέρνηση MoU προς υπογραφή, προχωρώντας ακάθεκτη το σχέδιό της για την τεράστια επένδυση στο ΟΑΚΑ.\nΣτα χέρια της ελληνικής κυβέρνησης είναι πια το πόσο γρήγορα θα προχωρήσει το θέμα του «Athens Alive» με την τεράστια επένδυση που έχει προγραμματίσει τόσο στο ΟΑΚΑ όσο και στον Παναθηναϊκό η κοινοπραξία των ξένων εταιριών που έχει φέρει στην Ελλάδα ο Δημήτρης Γιαννακόπουλος.\nΑυτό γιατί, ήδη η κυβέρνηση έχει στα χέρια της το MoU που έχει στείλει η πλευρά του «Athens Alive» έτσι ώστε να μπουν σε αυτό οι υπογραφές και να προχωρήσει το πρότζεκτ. Κάτι που επιβεβαιώνεται απόλυτα από στελέχη της κοινοπραξίας. Μάλιστα, αυτό που αναφέρουν κορυφαία στελέχη των εταιριών που συμμετέχουν στο «Athens Alive» είναι πως οι όποιες εξελίξεις στην ΠΑΕ Παναθηναϊκός δεν πρόκειται να επηρεάσουν την τεράστια αυτή επένδυση.\n«Το Athens Alive θέλει να δημιουργήσει μια εξαιρετική έδρα για τον Παναθηναϊκό, άσχετα από το ποιος θα είναι ο ιδιοκτήτης του κλαμπ. Δουλεύουμε πολύ σκληρά για να φέρουμε αυτή τη σπουδαία ανάπτυξη στην Αθήνα και την Ελλάδα», ανέφερε χαρακτηριστικά στο Leoforos.gr ο Μαρκ Αλεξάντερ, νομικός εκπρόσωπος της Redstone που συμμετέχει στην κοινοπραξία μαζί με τις υπόλοιπες εταιρίες.\nΤώρα Υπόκλιση στον Τσιτσιπά: «Η Οδύσσεια και το παραμύθι συνεχίζονται»! (photos)\n3 λεπτά πριν Από τον ΠΑΟΚ στη Γαλλία ο Αθηναίου!\n18 λεπτά πριν ΑΕΚ: Έκανε δικό της τον Οικονόμου! (photos)\n28 λεπτά πριν ΠΑΟΚ: Επιβεβαίωσε τις επαφές ο μάνατζερ του Ίνγκασον


Αρχική ΜΑΓΝΗΣΙΑ Ολοκληρώθηκε η τεχνική έκθεση για την έκταση στις Νηές\nΟλοκληρώθηκε η τεχνική έκθεση για την έκταση στις Νηές\nΣυνάντηση με την προϊσταμένη της Κτηματικής Υπηρεσίας είχε ο Χρ. Μπουκώρος\nΣτιγμιότυπο από τη συνάντηση με την Προϊσταμένη της Κτηματικής Υπηρεσίας Βόλου κ. Μαίρη Τραχανατζή.\nΣε συνάντηση που είχε την περασμένη Παρασκευή με την προϊσταμένη της Κτηματικής Υπηρεσίας Βόλου, ο βουλευτής Μαγνησίας Χρήστος Μπουκώρος ενημερώθηκε ότι ολοκληρώθηκε μετά από μια προσπάθεια 20 μηνών η σύνταξη της νέας τεχνικής έκθεσης σχετικά με το ιδιοκτησιακό καθεστώς της έκτασης στις Νηές Σούρπης, για την οποία έχει εκφραστεί ενδιαφέρον για μεγάλη τουριστική επένδυση. Μια υπόθεση, η οποία απασχολεί την τοπική κοινωνία για περισσότερα από 12 χρόνια.\nΌπως ενημέρωσε η προϊσταμένη της Κτηματικής Υπηρεσίας Βόλου, ο ογκωδέστατος φάκελος με όλα τα στοιχεία απεστάλη στις 11 Δεκεμβρίου 2020 στην Γενική Γραμματεία Δημόσιας Περιουσίας του υπουργείου Οικονομικών.\nΗ σύνταξη νέας τεχνικής έκθεσης κατέστη απαραίτητη μετά τις παρατηρήσεις που είχε αποστείλει το Γνωμοδοτικό Συμβούλιο Δημοσίων Κτημάτων και Ανταλλάξιμης Περιουσίας από τον Ιανουάριο του 2018 προς την Κτηματική Υπηρεσία Βόλου.\nΤόσο το σύνολο των στοιχείων της τεχνικής έκθεσης, όσο και ο επίλογος του πορίσματος που τη συνοδεύει, δείχνουν να ξεκαθαρίζουν σε πολύ ικανοποιητικό βαθμό το ιδιοκτησιακό καθεστώς της επίδικης περιοχής. Σύμφωνα με το τοπογραφικό διάγραμμα, αντικρούονται οι ισχυρισμοί εντοπισμού της ιδιοκτησίας της Ιεράς Μονής Ξενιάς εκτός αυτής της επίδικης έκτασης και αντιθέτως επισημαίνεται και ενισχύεται εκ νέου ο ορθός εντοπισμός των κτημάτων που παραχώρησε η Μητρόπολη Δημητριάδος για την επένδυση στις Νηές.\nΕπιπλέον, εκπρόσωποι της Μητρόπολης και των επενδυτών ενημέρωσαν τον βουλευτή, εξαιτίας του διαρκούς ενδιαφέροντός του για την υπόθεση, ότι η νέα τεχνική έκθεση ξεκαθαρίζει την κατάσταση.\nΜετά τη συνάντησή του με την προϊσταμένη της Κτηματικής Υπηρεσίας Βόλου, ο Χρήστος Μπουκώρος δήλωσε τα εξής:\n«Ο χρόνος είναι χρήμα. Πολλές υποθέσεις της Μαγνησίας που αφορούν δημόσιες και ιδιωτικές επενδύσεις παραμένουν βαλτωμένες για χρόνια. Ο προνομιούχος τόπος μας εξαιτίας αυτών των πολύχρονων καθυστερήσεων πληρώνει μεγάλο τίμημα με ανεργία, κυρίως νέων ανθρώπων, και οικονομική καχεξία. Η συγκεκριμένη επένδυση βρίσκει σύμφωνη τη συντριπτική πλειοψηφία της τοπικής κοινωνίας.\nΗ Κτηματική Υπηρεσία Βόλου, έστω και με καθυστέρηση που οφείλεται σε πολλούς παράγοντες, ολοκλήρωσε την υποχρέωσή της. Τώρα η πρόοδος της υπόθεσης περνάει στα αρμόδια υπουργεία και κυρίως στο Γνωμοδοτικό Συμβούλιο, που υπό το φως των νέων στοιχείων πρέπει να εξετάσει εκ νέου την υπόθεση.\nΑυτό δεν σημαίνει βέβαια ότι ο δικός μας ρόλος τελειώνει εδώ, αφού η διεκδικητικότητα για τη Μαγνησία είναι αγώνας αέναος, ο οποίος σταθερά δίνει τα πρώτα αποτελέσματα: η δημοπράτηση της ηλεκτροκίνησης Βόλου – Λάρισας, η κατάθεση προσφορών ΣΔΙΤ για την επέκταση του Πανεπιστημίου Θεσσαλίας στην πρώην Βαμβακουργία από τις επτά μεγαλύτερες τεχνικές εταιρείες της χώρας (έργα πολλών δεκάδων εκατομμυρίων) και η οριστική παραμονή της Ταξιαρχίας Πεζοναυτών στον Βόλο. Υποθέσεις που ταλάνιζαν επί πολλά χρόνια την τοπική κοινωνία και αποδεικνύουν ότι τα αποτελέσματα έρχονται μόνο με σκληρή δουλειά και καθόλου με άγονες αντιπαραθέσεις.\nΌσοι διαθέτουν χρόνο για τέτοιου είδους αντιπαραθέσεις ας κάνουν λίγη υπομονή. Προηγούνται τα ουσιαστικά προβλήματα. Σε ό,τι με αφορά, με το ίδιο σθένος, είμαι αποφασισμένος να αγωνιστώ και για τις άλλες μεγάλες εκκρεμότητες της Μαγνησίας, όπως η ολοκλήρωση της παραχώρησης του Πανθεσσαλικού στον Δήμο Βόλου, η ολοκλήρωση του Περιφερειακού, το νέο Δικαστικό Μέγαρο της πόλης, καθώς και για τις εμβληματικές ιδιωτικές επενδύσεις που τα προηγούμενα χρόνια βρήκαν εμπόδια γραφειοκρατικά, οργανωμένες μειοψηφίες και αφιλόξενο επενδυτικό περιβάλλον.\nΗ Μαγνησία έχει μεγάλες προοπτικές και για την αξιοποίησή τους θα συνεχίσω να αγωνίζομαι. Έτσι αντιλαμβάνομαι τον ρόλο μου».\nΠροηγούμενο άρθροΝέα παρέμβαση Μεϊκόπουλου για τις επιχειρήσεις εστίασης της Μαγνησίας\nΕπόμενο άρθροΚοροναϊός : Ανοιχτές οι εκκλησίες και την Πρωτοχρονιά – Αλλαγές στο όριο πιστών


Πιλότος έπεσε με το αεροπλάνο του στον Αμαζόνιο, επέζησε εκεί σχεδόν ένα μήνα μέχρι να σωθεί | LiFO\nΠιλότος έπεσε με το αεροπλάνο του στον Αμαζόνιο, επέζησε εκεί σχεδόν ένα μήνα μέχρι να σωθεί\nΠώς κατάφερε να επιζήσει μέσα στο πυκνό δάσος\n30.3.2021 | 11:32\nΌταν το αεροσκάφος του Αντόνιο Σένα συνετρίβη, εκείνος γλίτωσε σχεδόν χωρίς γρατσουνιά. Όμως, τα δύσκολα ήταν μπροστά του. Είχε πέσει στην καρδιά του τροπικού δάσους του Αμαζονίου.\nΟ 36χρονος επέζησε σχεδόν ένα μήνα περπατώντας στο δάσος, προσπαθώντας να βρεθεί κοντά σε κατοικημένη περιοχή. Όλα ξεκίνησαν στις 28 Ιανουαρίου, όταν το αεροσκάφος του συνετρίβη, ενώ διασώθηκε στις 6 Μαρτίου.\nΤις ημέρες που μεσολάβησαν προσπαθούσε να βρει τον δρόμο του, να αποφύγει τα επικίνδυνα άγρια ζώα αλλά και να επιζήσει με τα ελάχιστα που έβρισκε να φάει στο δάσος.\nΟ Σένα πραγματοποιούσε την παρθενική πτήση του για τη μεταφορά πετρελαίου σε χρυσοθήρες που είχαν κατασκηνώσει παράνομα εντός προστατευόμενης περιοχής. Πετούσε σε υψόμετρο 3.000 ποδιών, όταν το 48 ετών μονοκινητήριο Cessna 210 αντιμετώπισε πρόβλημα.\nΟ 36χρονος πιλότος αποφάσισε να κατευθύνει το αεροπλάνο σε μια σειρά από φοίνικες, εκτιμώντας ότι κάπου εκεί κοντά θα βρισκόταν ένα ποτάμι και έστειλε σήμα κινδύνου από τον ασύρματο, αναφέροντας τη θέση του, ελπίζοντας ότι κάποιος θα τον ακούσει.\nΤο Cessna «έξυσε» κάποια δέντρα και συνετρίβη, αλλά εκείνος βγήκε σώος. Πρόλαβε να αρπάξει έναν σουγιά, έναν φακό, δύο αναπτήρες και ένα κινητό τηλέφωνο με ελάχιστη μπαταρία, προτού βγει από το αεροσκάφος, που λίγες στιγμές αργότερα τυλίχθηκε στις φλόγες.\nΗ επιστροφή του Σένα στο σημείο της συντριβής\nΑρχικά κατασκήνωσε κοντά στα συντρίμμια, ελπίζοντας ότι θα είναι ορατά από αέρος. Είδε αρκετές φορές να περνά από πάνω του αεροσκάφος, προσπάθησε να ουρλιάξει και να κάνει νοήματα στους πιλότους για να τον εντοπίσουν, αλλά μάταια.\nΤελικά αποφάσισε ότι η μόνη του επιλογή ήταν να περπατήσει για να βρεθεί σε ασφαλές μέρος. Μια απόσταση μόλις 17 μιλίων, που όμως του πήρε πάνω από ένα μήνα μέσα στο πυκνό δάσος. Χρησιμοποιώντας το κινητό του- προτού αυτό κλείσει- μέσω εφαρμογής εντόπισε το κοντινότερο ποτάμι. Στη συνέχεια κινούνταν προς τα ανατολικά, με «οδηγό» του τον ήλιο.\nΤις ημέρες περπατούσε και το βράδυ κοιμόταν σε λόφους, καθώς θυμόταν ότι τα άγρια ζώα είναι πιο πιθανό να κυνηγούν κοντά στο νερό. Όμως, συχνά τον πολιορκούσαν μαϊμούδες- αράχνη, που προσπαθούσαν να καταστρέψουν το πρόχειρο καταφύγιό του. «Προστατεύουν πολύ την περιοχή τους, δεν θέλω να ξαναβρεθώ στον δρόμο τους», ανέφερε χαρακτηριστικά.\nΑπό την άλλη όμως, οι μαϊμούδες αποδείχθηκαν ένας πολύτιμος βοηθός. Άρχισε να τρώει ροζ καρπούς τους οποίους είχε δει να καταναλώνουν και αυτά τα ζώα και υπέθεσε ότι είναι ασφαλείς για τον άνθρωπο, ενώ εντόπισε και λίγα αυγά πουλιών.\nΈπειτα από περίπου τέσσερις εβδομάδες και έχοντας χάσει 25 κιλά, άρχισε να έχει αμφιβολίες για το αν θα καταφέρει να επιζήσει τελικά. Τότε, άκουσε έναν ανέλπιστο ήχο από μακριά: ένα αλυσοπρίονο.\nΟ Σένα ενθουσιάστηκε, αλλά αποφάσισε πως ήταν σοφότερο να σταματήσει για τη νύχτα. Φοβόταν ότι μπορεί να χανόταν αν προσπαθούσε να εντοπίσει την πηγή του ήχου ενώ έπεφτε η νύχτα. «Θεέ μου, κάν’τους να χρησιμοποιήσουν ξανά αυτό το αλυσοπρίονο», θυμάται ότι προσευχήθηκε προτού κοιμηθεί εκείνη τη νύχτα.\nΤο επόμενο πρωί το άκουσε ξανά, για λίγο. Συνέχισε να περπατά και το απόγευμα εντόπισε μια οικογένεια ντόπιων, που βρίσκονταν εκεί για να μαζέψουν καρύδια. Για καλή του τύχη, ήταν η πρώτη φορά που πήγαιναν σε αυτό το σημείο του τροπικού δάσους τα τελευταία τρία χρόνια. Αναγκάστηκαν να το κάνουν, λόγω των οικονομικών προβλημάτων που τους προκάλεσε η πανδημία.\nΟ Αντόνιο Σένα με την οικογένεια που τον έσωσε\nΜαζί τους οι ντόπιοι είχαν ασύρματο, μέσω του οποίου επικοινώνησαν με συγγενή στην οποία ζήτησαν να τηλεφωνήσει στη μητέρα του πιλότου και να την ενημερώσει ότι είναι ζωντανός.\nΈπειτα από αυτή την περιπέτεια, ο Σάντος αποφάσισε να μην συνεργαστεί ποτέ ξανά με παράνομους μεταλλωρύχους. Εξήγησε ότι αναγκάστηκε να το κάνει, καθώς οι ευκαιρίες δουλειάς για πιλότους ήταν ελάχιστες κατά τη διάρκεια της πανδημίας.\nΠλέον, έπειτα από αυτό που έζησε, εκτιμά διαφορετικά το τροπικό δάσος. «Αν είχα πέσει σε μια εγκαταλελειμμένη φυτεία, δεν θα είχα νερό, καταφύγιο ή κάτι να φάω. Ο Αμαζόνιος είναι τόσο πλούσιος», ανέφερε χαρακτηριστικά.


Φέρτε τους πελάτες σας στον κόσμο του e-invoicing - ECOS\nECOS / Blog / Φέρτε τους πελάτες σας στον κόσμο του e-invoicing\nΓια να είναι κάποιο e-invoicing project επιτυχημένο, είναι σημαντικό για εσάς να λάβετε υπόψη σας τις δυνατότητες των συνεργατών/πελατών σας. Όσο λιγότερες είναι οι αλλαγές που τους ζητήσετε να κάνουν, τόσο πιθανότερο είναι να κερδίσετε την αποδοχή τους. Σημαντική παράμετρος που δεν πρέπει να αγνοήσετε, είναι να εξετάσετε τις τρέχουσες διεργασίες τιμολόγησης που ήδη διαθέτουν και να δείτε τους τρόπους με τους οποίους το e-invoicing project σας μπορεί να ενσωματωθεί σε αυτές τις διεργασίες, σε πρώιμο στάδιο.\nΣτη συνέχεια, αναφερόμαστε περαιτέρω σε κάποιες από τις σημαντικότερες παραμέτρους που πρέπει να λάβετε υπόψη σας, προκειμένου το σύνολο της «e-invoicing πολιτικής» σας να αποδειχθεί επιτυχημένο.\nΗλεκτρονικά και web invoicing πρότυπα\nΔεδομένου πως είναι πολύ πιθανό να έχετε εμπορικούς συνεργάτες κάθε μεγέθους με ποικίλες τεχνικές δυνατότητες, η e-invoicing λύση σας θα χρειαστεί να παρέχει έναν αριθμό από επιλογές σε διαφορετικά επίπεδα τεχνικής πολυπλοκότητας. Καλό επομένως είναι να αναλογιστείτε τα ακόλουθα:\n– Web based φόρμες\nΓια τους μικρομεσαίου μεγέθους συνεργάτες σας, μια εύχρηστη επιλογή web forms θα τους επέτρεπε να δημιουργήσουν και να διαχειριστούν όλα τα σχετικά -με τα invoices- έγγραφά τους. Οι web forms απαιτούν μόνο έναν web browser και σύνδεση στο Internet, χωρίς να προαπαιτούμενη αγορά ή συντήρηση κάποιου λογισμικού.\n– Ενσωμάτωση λειτουργιών Excel και λογιστικού software\nΕίναι αρκετοί οι προμηθευτές που συνεχίζουν να χρησιμοποιούν το Microsoft Excel και λογιστικό software για τη διαχείριση των οικονομικών τους. Αυτοί οι χρήστες θα πρέπει να μπορούν να δημιουργήσουν ηλεκτρονικά τιμολόγια απευθείας από το λογιστικό τους πακέτο, χωρίς να χρειάζεται να αγοράσουν ή να εκπαιδευτούν σε πρόσθετο software.\n– Ενσωμάτωση ERP\nΔεν είναι σπάνιο για τους μεγαλύτερου μεγέθους προμηθευτές να μπορούν να δημιουργήσουν ηλεκτρονικά τιμολόγια απευθείας από την ERP εφαρμογή τους.\nΤέλος, επιπρόσθετα με την παροχή τεχνικών λύσεων στο ενδεδειγμένο επίπεδο για τους μεμονωμένους εμπορικούς συνεργάτες, είναι σημαντικό να σκεφτείτε κάποια συγκεκριμένα πλάνα επικοινωνίας, καθώς και κίνητρα και προωθητικές ενέργειες σε συνεργάτες, προκειμένου να τους ενθαρρύνετε ώστε να συμμετάσχουν στο πρόγραμμα του e-invoicing.


Γευστική υπεροχή - Gastronomos.gr\nΝα είναι το κλίμα, το χώμα, η ποικιλία; Ο,τι και να ευθύνεται, το αποτέλεσμα είναι ότι οι ελιές Χαλκιδικής είναι οι καλύτερες. Οι πράσινες είναι …\nΝα είναι το κλίμα, το χώμα, η ποικιλία; Ο,τι και να ευθύνεται, το αποτέλεσμα είναι ότι οι ελιές Χαλκιδικής είναι οι καλύτερες. Οι πράσινες είναι αρωματικές, τραγανές και ελαφρώς πικρές, οι μαύρες χονδροελιές είναι ευμεγέθεις με κρουστή και πλούσια σάρκα.\nΟι δε αλμάδες, οι χονδροελιές δηλαδή που αλατίζονται και ζυμώνονται αργά μέσα στα υγρά τους για να ξεπικρίσουν, έχουν αξεπέραστη νοστιμιά. Χωρίς κιτρικό οξύ και επιπλέον υγρά, διατηρούν τη φρεσκάδα στη σάρκα τους και τη φυσική τους γήινη γεύση με πικάντικες νότες. Εμείς δοκιμάσαμε αυτές της εταιρείας Στατήρ.\nΤις βρίσκουμε συσκευασμένες στα περισσότερα παντοπωλεία και σε μεγάλα σούπερ μάρκετ.


Σοκ στο Buckingham: Στιγμές αγωνίας για Κέιτ Μίντλετον και Πρίγκιπα Ουίλιαμ - Gossip - Athens magazine\nΣοκ επικρατεί στο Buckingham τον τελευταίο καιρό εξαιτίας του κορωνοϊού, με την Κέιτ Μίντλετον και τον Πρίγκιπα Ουίλιαμ να βιώνουν τις δικές τους στιγμές αγωνίας, τη στιγμή που το παλάτι... σηκώθηκε στον αέρα λόγω της ραγδαίας αλλαγής στη σχέση του δεύτερου με τον Χάρι.\nΤο ζευγάρι που αναμένεται να αντικαταστήσει στο θρόνο τη Βασίλισσα Ελισάβετ και τον Πρίγκιπα Φίλιππο, μόλις έρθει εκείνη η στιγμή, φαίνεται να ανησυχεί για την κόρη του, τη Σάρλοτ. Δεν προτίθεται, μάλιστα, να τη στείλει ακόμη στο σχολείο.\nΌπως μεταδίδουν οι «Sunday Times», η Κέιτ και ο Ουίλιαμ προτιμούν προς το παρόν να κρατήσουν τα παιδιά τους στο σπίτι, ήτοι τον 6χρονο Τζορτζ, την 5χρονη Σάρλοτ και τον μόλις δύο ετών Λούις. Η Σάρλοτ είναι μαθήτρια σε σχολείο στο νοτιοδυτικό Λονδίνο, το οποίο σε πρόσφατη ανακοίνωσή του γνωστοποίησε, ότι τα παιδιά της αντίστοιχης πρώτης και έκτης δημοτικού στη Βρετανία μπορούν να γυρίσουν.\nΗ απόφαση αυτή, βέβαια, όπως τονίζεται στο τέλος, δεν έχει ακόμη ληφθεί. Κάπως έτσι, το πριγκιπικό ζευγάρι και η κόρη τους έχουν τη δική τους ανησυχία, μιας και σίγουρα ο Τζορτζ πρέπει να περιμένει, όντας στη δευτέρα δημοτικού και, λογικά, δε θα ήθελαν να φεύγει από το σπίτι η μικρή τους.\n«Ο Τζορτζ βρίσκεται σε παράξενη φάση, καθώς θέλει να κάνει όλα τα μαθήματα της Σάρλοτ. Μεταξύ μας, καλύτερα να φτιάξεις σάντουιτς με αράχνες παρά να κάνεις τη λογοτεχνία», είπε γελώντας η Κέιτ και δείχνοντας ότι καταλαβαίνει πώς νιώθει ένα παιδί στη σχολική του καθημερινότητα.\nΗ ίδια, παράλληλα, διαβεβαίωσε σε κάθε τόνο, ότι η οικογένειά της είναι εξαιρετικά στην υγεία της και τα παιδιά συνεχίζουν την εκπαίδευση από το σπίτι. «Είναι δύσκολο να εξηγήσεις σε ένα 5χρονο κι ένα 6χρονο τι συμβαίνει. Τα σχολεία δεν αποδείχθηκαν αρκετά αποτελεσματικά για να τα κρατήσουμε ανοικτά. Οι καιροί είναι δύσκολοι, αλλά θεωρώ πως όλοι μπορούμε να αλληλοστηριχθούμε», συμπλήρωσε η Πριγκίπισσα.\nΠριγκίπισσα Νταϊάνα: Παρέδωσε μαθήματα στυλ πριν από 20 χρόνια - Πάτησε την Κέιτ Μίντλετον\nΑποκάλυψη για Κέιτ Μίντλετον - Πρίγκιπα Ουίλιαμ: "Όταν κλείνουν οι πόρτες το ζευγάρι είναι ..."


Κόλπο γκρόσο: 10 απίστευτα facts που δεν ήξερες για τον γυναικείο κόλπο\n10 απίστευτα πράγματα που δεν ήξερες ότι μπορεί να κάνει ο κόλπος σου\nΟ γυναικείος κόλπος είναι ένα από τα πιο συναρπαστικά μέρη του γυναικείου σώματος – το πώς μοιάζει, πώς μυρίζει, ακόμα και το πώς αλλάζει με την πάροδο του χρόνου, το κάνουν ένα ξεχωριστό πεδίο εξερεύνησης. Ωστόσο υπάρχουν πολλά και σημαντικά πράγματα, που οι γυναίκες δεν γνωρίζουν για τον κόλπο τους. Η γνώση είναι δύναμη, ειδικά όταν πρόκειται για κόλπους.\nΠαρακάτω θα βρεις 10 απίστευτα facts για τον γυναικείο κόλπο που θα σε βοηθήσουν να περάσεις με ασφάλεια μέσα από τον λαβύρινθο μύθων και ψεμάτων, αλλά και να εκτιμήσεις το σώμα σου σε όλο του το μεγαλείο και τη δόξα.\nΕλαστικός και σε διάφορα μεγέθη\nΤο μήκος του κόλπου ποικίλλει αρκετά ανάμεσα στις γυναίκες φτάνοντας από 7,16 έως και τα 17,7 εκατοστά. Ο γυναικείος κόλπος μπορεί να μεγαλώσει ωστόσο και σε μήκος και σε πλάτος κατά τη διάρκεια της σεξουαλικής διέγερσης, καθώς ο τράχηλος δημιουργεί τον απαραίτητο χώρο. Όταν ερεθίζεσαι, αυξάνεται η ροή του αίματος οπότε μεγαλώνουν τα αγγεία της περιοχής του κόλπου σου με αποτέλεσμα αυτός να μεγαλώνει. Συγκεκριμένα, κατά τη διάρκεια της σεξουαλική διέγερσης, ο κόλπος μπορεί να μεγαλώσει μέχρι και 200% και να επανέλθει μετά στο αρχικό του μέγεθος.\nΌπως καθετί πάνω στο σώμα μας είναι εντελώς διαφορετικό από κάποιον άλλον, το ίδιο ισχύει και με τον κόλπο. Κάθε, μα κάθε γυναίκα έχει εντελώς διαφορετική μυρωδιά στον κόλπο της, ανάλογα με τη διατροφή της, τα εσώρουχα που φοράει, την προσωπική υγιεινή της και τα βακτήρια και μικροοργανισμούς που υπάρχουν στην περιοχή.\nΟ γυναικείος κόλπος έχει σύστημα αυτοκαθαρισμού\nΌσο περίεργο και να σου ακούγεται η περίοδος, αλλά και τα υγρά που έχεις ανά διαστήματα, στην ουσία είναι τα υπολείμματα του καθαρισμού του. Για αυτό και δεν χρειάζεται να χρησιμοποιείς εσύ σαπούνια που δεν είναι για την ευαίσθητη περιοχή καθώς διαταράσσεις το Ph του. Προτίμησε ειδικά σαπούνια που δεν έχουν άρωμα και κάνουν ελαφρύ καθαρισμό.\nO όρος «blue balls» ή «κυάνωση των όρχεων» στα ελληνικά, είναι η κατάσταση που προκύπτει όταν ένας άνδρας έχει παρατεταμένη στύση χωρίς να την εκτονώνει. Το ίδιο φαινόμενο ωστόσο παρατηρείται και στις γυναίκες και μάλιστα λέγεται «pink balls». Στο 47% των γυναικών, έχει συμβεί τουλάχιστον μία φορά να βιώσουν την αίσθηση ενόχλησης στον κόλπο τους καθώς δεν εκτονώνονται με έναν οργασμό. Τόσο στη γυναικεία όσο και στην αντρική περίπτωση, δεν υπάρχει κάτι το κακό με αυτό.\nΌπως και οι υπόλοιποι μύες, το αιδοίο θα πρέπει να ασκείται. Κατά τη διάρκεια μεγάλων περιόδων αποχής, οι ευαίσθητοι ιστοί στο εσωτερικό μπορεί να αδυνατίσουν και να αρχίσουν να πέφτουν. Το τακτικό σεξ, όμως, βοηθάει να κρατηθούν τα γεννητικά όργανα της γυναίκας σε φόρμα.\nΗ κλειτορίδα έχει πολλά νεύρα\nΤο ανδρικό πέος έχει περίπου 4.000 νευρικές απολήξεις, τη στιγμή που η κλειτορίδα χτυπάει double score με 8.000 νευρικές απολήξεις. Απ’ ό,τι καταλαβαίνεις, ως γυναίκα είσαι πολύ πιο ευαίσθητη από τον άνδρα σχετικά με το σεξουαλικό κομμάτι. Φυσικά τα ερεθίσματα που δέχεσαι είναι εντονότερα και στόχος σου πρέπει να είναι να απολαμβάνεις την κάθε στιγμή όσο γίνεται περισσότερο.\nΌλες οι γυναίκες έχουν τη δυνατότητα να χρησιμοποιούν τους μύες του κόλπου τους, οι οποίοι ονομάζονται επίσης πελβικοί μυες, κατά τη διάρκεια του σεξ. Είναι οι ίδιοι μύες που σταματούν την ροή των ούρων και μπορούν να δυναμώσουν με συγκεκριμένες ασκήσεις όπως οι διάσημες ασκήσεις Kegel. Οι γυναίκες έχουν δύναμη όχι μόνο μεταφορικά αλλά και κυριολεκτικά: Η κάτοχος του παγκοσμίου ρεκόρ για το ισχυρότερο αιδοίο είναι μια Ρωσίδα που σήκωσε 14 κιλά μόνο με τους μύες του κόλπου της.\nΤο χαμένο ταμπόν\nΌλες σε κάποιο φάση το έχουμε ακούσει. Κυκλοφορεί σαν αστικός μύθος και εξαπλώνεται παντού από γενιά σε γενιά. Λοιπόν, το ταμπόν δεν μπορεί να χαθεί στον κόλπο σου γιατί απλά δεν το επιτρέπει η ανατομία του σώματός σου. Ας ρίξουμε φως στο τούνελ: Στο τέλος του κόλπου βρίσκεται ο τράχηλος της μήτρας, ο οποίος μπορεί να διογκώνεται στη διαδικασία της γέννας για να μπορέσει να βγει το μωρό, αλλά σε όλη την υπόλοιπη ζωή σου διατηρεί τη συγκεκριμένη μορφή του έχοντας ένα μικροσκοπικό άνοιγμα για να διέρχεται το αίμα της περιόδου. Ο τράχηλος λοιπόν είναι περιορισμένου μεγέθους και δεν υπάρχει περίπτωση να περάσει τίποτα από τον κόλπο στη μήτρα, όσο κι αν το προσπαθήσεις. Το μόνο που έχεις να προσέξεις σε σχέση με το ταμπόν, είναι να το αλλάζεις συχνά, καθαρά για λόγους υγιεινής.


Το blog του V@ssili: Απριλίου 2013\nΠηγή: Σελίδα CHE GUEVARA\n΄Πηγή: Η Φωνή της Ρωσίας\nΈνα ενδιαφέρον διάγραμμα από την ελληνική "Φωνή της Ρωσίας", στο οποίο γίνεται σύγκριση του έμψυχου και άψυχου πολεμικού δυναμικού των δύο χωρών.\nΣε αυτήν την ανάρτηση, θα ήθελα να αναφερθώ σε ένα γεγονός που έγινε σαν σήμερα, πριν 66 χρόνια, στις 2 Απριλίου του 1947. Σαν σήμερα είχε σκοτωθεί, στον Εμφύλιο Πόλεμο, ο προπάππους μου, Πέτρος Δ. Γιαννούλης. Ο λόχος του έπεσε σε ενέδρα ανταρτών, κοντά στο χωριό Κολοκυθιά, του Νομού Φθιώτιδας. Θάφτηκε σε ομαδικό στρατιωτικό τάφο στην περιοχή. Η προγιαγιά μου η Πασού, παρά τις δυσκολίες, κατάφερε να μεγαλώσει τα 3 τους παιδιά, τη γιαγιά μου τη Μαρία, τον θείο το Δημήτρη και τον θείο τον Πέτρο, που γεννήθηκε λίγους μήνες μετά το θάνατο του πατέρα του. Σύμφωνα με τη γιαγιά μου, που τον θυμάται, ο πατέρας της ήταν ένας πάρα πολύ καλός και ευγενικός άνθρωπος, που αγαπούσε τους συγχωριανούς και την οικογένειά του...!\nΦέτος, αποφάσισα να απευθυνθώ στις αρμόδιες υπηρεσίες του Γενικού Επιτελείου Στρατού, ώστε να βρω περισσότερες πληροφορίες, σχετικά με τις συνθήκες της μάχης και τον τόπο της ταφής, αλλά δυστυχώς, σύμφωνα με τους αρμόδιους, ο τόπος ταφής παραμένει άγνωστος...! Πριν από χρόνια είχε ψάξει και ο θείος ο Πέτρος, αλλά ούτε αυτός είχε βρει κάτι... Ελπίζω ότι, μέσα στο Πάσχα, θα μπορέσω να επισκεφτώ το χωριό που σκοτώθηκε ο παππούς...!


Διακοπές ρεύματος σήμερα (19/09) σε τέσσερις περιοχές της Θεσσαλονίκης | ThessNews\nΑρχική / ΘΕΣΣΑΛΟΝΙΚΗ / Διακοπές ρεύματος σήμερα (19/09) σε τέσσερις περιοχές της Θεσσαλονίκης\nΔιακοπές ρεύματος σήμερα (19/09) σε τέσσερις περιοχές της Θεσσαλονίκης\nΌλες οι διακοπές αφορούν περιοχές Δήμων της δυτικής πλευράς της συμπρωτεύουσας.\nΠρόβλημα με την ηλεκτροδότηση θα αντιμετωπίσουν σήμερα κάτοικοι τεσσάρων περιοχών της Θεσσαλονίκης, καθως η ΔΕΔΔΗΕ ανακοίνωσε προγραμματισμένες διακοπές ρεύματος.\n1) Δήμος Αμπελοκήπων – Μενεμένης (από τις 08:00 ως τις 12:00)\nΣΤΗΝ ΠΕΡΙΟΧΗ ΑΜΠΕΛΟΚΗΠΩΝ Η ΠΕΡΙΟΧΗ ΜΕΤΑΞΥ ΤΩΝ ΔΡΟΜΩΝ ΧΑΛΚΟΚΟΝΔΥΛΗ, ΜΙΧΑΛΑ, Λ.ΚΑΛΛΙΘΕΑΣ, ΔΑΣΚ.ΠΑΠΑΘΑΝΑΣΙΟΥ, ΜΠΑΡΚΟΠΟΥΛΟΥ & ΚΟΛΩΝΙΑΡΗ.\n2) Δήμος Δέλτα (από τις 08:00 ως τις 14:00)\nΣΤΗΝ ΠΕΡΙΟΧΗ ΛΑΧΑΝΟΚΗΠΟΙ ΣΤΗ ΝΕΑ ΜΑΓΝΗΣΙΑ ΟΙ ΣΤΑΜΑΤΙΟΥ, ΠΑΠΑΣΤΑΜΑΤΑΚΗ, ΗΛΙΑΔΗ, ΛΑΤΣΙΟΣ ΟΕ, ΠΑΠΑΔΟΠΟΥΛΟΣ, ΕΜΠΟΡΙΚΟΣ ΣΤΑΘΜΟΣ ΝΤΑΒΑ, ΜΥΛΟΙ ΑΓΙΟΥ ΔΗΜΗΤΡΙΟΥ, GRETA FARM, ΤΡΙΑΝΤΑΦΥΛΛΗ ΤΑ Φ/Β ΠΑΠΑΔΟΠΟΥΛΟΣ, LOGISTICS AE & ΤΑ ΑΡΔΕΥΤΙΚΑ ΤΗΣ ΑΝΩ ΠΕΡΙΟΧΗΣ.\n3) Δήμος Ωραιοκάστρου (από τις 08:30 ως τις 11:30)\nΣΤΗΝ Δ.Ε. ΠΑΛΑΙΟΚΑΣΤΡΟΥ Η ΠΕΡΙΟΧΗ ΜΕΤΑΞΥ ΤΩΝ ΔΡΟΜΩΝ ΜΑΚΕΔΟΝΟΜΑΧΟΥ ΤΙΚΑ, ΗΡΑΚΛΕΙΟΥ, Ν.ΖΩΗΣ, ΜΟΥΣΩΝ, ΠΙΝΔΟΥ, ΡΟΥΜΕΛΗΣ, Ζ.ΠΗΓΗΣ, ΠΥΘΑΓΟΡΑ, ΠΡΑΞΙΤΕΛΟΥΣ, ΚΕΡΑΜΩΤΗΣ, ΤΖΑΒΕΛΛΑ, Δ.ΥΨΗΛΑΝΤΗ, ΠΕΡΙΚΛΕΟΥΣ, ΠΑΡΠΟΡΗ Φ., ΚΑΝΑΡΗ & ΝΕΟΧΩΡΟΥΔΑΣ.\n4) Δήμος Δέλτα (από τις 13:00 ως τις 14:30)\nΣΤΗΝ ΠΕΡΙΟΧΗ ΔΙΑΒΑΤΩΝ ΑΠΟ ΤΗΝ ΟΔΟ ΚΩΝΣΤΑΝΤΙΝΟΥΠΟΛΕΩΣ ΕΠΙ ΤΗΣ ΟΔΟΥ ΠΟΝΤΟΥ ΠΡΟΣ ΘΕΣ/ΝΙΚΗ.


ΑΙΓΑΛΕΩ Μίνωος 53, ΑΓ. ΒΑΡΒΑΡΑ Ελ. Βενιζέλου 64, ΠΕΡΙΣΤΕΡΙ Πελασγίας 104, ΠΕΡΙΣΤΕΡΙ Σπερχειού 61 & Αιτωλών.\nΧΑΪΔΑΡΙ 25ης Μαρτίου - Ζάππα - Σουκατζίδη, ΠΕΡΙΣΤΕΡΙ Βασ. Αλεξάνδρου 46.\nΑΙΓΑΛΕΩ Εβρου 24, ΠΕΡΙΣΤΕΡΙ Ελ. Βενιζέλου & Αρκαδίου 53.\nΝΙΚΑΙΑ Π. Ράλλη 154, ΠΡ. ΗΛΙΑΣ Ρ. Φεραίου 36 και Τσαμαδού 102, ΑΓ. ΒΑΣΙΛΕΙΟΣ Σαχτούρη 82, Α. ΚΟΡΥΔΑΛΛΟΣ Δερβενακίων 68, ΠΕΙΡΑΙΑΣ Τσαμαδού 27, ΝΙΚΑΙΑ Π. Τσαλδάρη 287, ΤΑΜΠΟΥΡΙΑ Ελ. Βενιζέλου 177, ΚΟΡΥΔΑΛΛΟΣ Τσακάλωφ 32.\nΚΑΜΙΝΙΑ Μουτσοπούλου 59, ΑΓ. ΣΟΦΙΑ Παλαμηδίου 29 και Βλαχάκου, ΠΕΙΡΑΙΑΣ Αφεντούλη 26 - Τζάνειο.


ΑΝΘΡΩΠΕ ΔΕΣ ΠΑΡΑΚΑΤΩ ΠΟΥ ΚΑΤΑΝΤΗΣΕΣ ΤΟΝ ΕΑΥΤΟ ΣΟΥ ΜΕ ΤΗΝ ΑΝΕΧΕΙΑ ΚΑΙ ΤΗΝ ΑΡΝΗΣΗ ΣΟΥ ΝΑ ΑΝΑΛΑΒΕΙΣ ΤΙΣ ΕΥΘΥΝΕΣ ΤΟΥ ΓΕΝΟΥΣ ΤΩΝ ΑΝΘΡΩΠΩΝ.\nΔΕΣ ΤΗΝ ΚΑΤΗΦΟΡΙΚΗ ΣΟΥ ΠΟΡΕΙΑ ΠΟΥ ΕΙΝΑΙ ΞΕΚΑΘΑΡΟ ΟΤΙ ΤΕΛΕΙΩΜΟ ΔΕΝ ΕΧΕΙ.\nΟΙ “ΑΝΤΙΦΑ” ΚΑΙ ΛΟΙΠΕΣ ΤΑΧΑ ΑΡΙΣΤΕΡΕΣ Ή ΤΑΧΑ ΑΝΑΡΧΙΚΕΣ ΟΡΓΑΝΩΣΕΙΣ ΠΑΡΙΣΤΑΝΟΥΝ ΤΟΥΣ ΑΝΤΙΦΑΣΙΣΤΕΣ ΚΑΙ ΒΙΑΙΟΠΡΑΓΟΥΝ ΚΑΤΑ ΠΕΡΙΟΥΣΙΩΝ ΚΑΙ ΟΣΩΝ ΕΛΛΗΝΩΝ ΠΟΛΙΤΩΝ ΔΗΛΩΝΟΥΝ ΟΤΙ ΘΕΛΟΥΝ ΤΗΝ ΠΑΤΡΙΔΑ ΤΟΥΣ ΕΛΕΥΘΕΡΗ ΚΑΙ ΚΥΡΙΑΡΧΗ.\nΟΙ ΒΟΥΛΕΥΤΕΣ ΠΑΡΙΣΤΑΝΟΥΝ ΤΟΥΣ ΕΛΛΗΝΕΣ ΒΟΥΛΕΥΤΕΣ ΚΑΙ ΨΗΦΙΖΟΥΝ Ο,ΤΙ ΑΝΘΕΛΛΗΝΙΚΟ ΒΡΙΣΚΟΥΝ ΓΡΑΜΜΕΝΟ ΜΠΡΟΣΤΑ ΤΟΥΣ ΧΩΡΙΣ ΚΑΝ ΝΑ ΤΟ ΕΧΟΥΝ ΔΙΑΒΑΣΕΙ.\nΗ ΚΥΒΕΡΝΗΣΗ ΠΑΡΙΣΤΑΝΕΙ ΤΗΝ ΕΛΛΗΝΙΚΗ ΚΥΒΕΡΝΗΣΗ ΚΑΙ ΔΙΝΕΙ ΓΗ ΚΑΙ ΥΔΩΡ ΣΕ ΟΠΟΙΟΝΔΗΠΟΤΕ ΔΕΝ ΕΙΝΑΙ ΕΛΛΗΝΑΣ. ΑΝ ΜΑΛΙΣΤΑ ΔΕΙ ΕΛΛΗΝΑ ΝΑ ΦΕΡΕΙ ΤΗΝ ΑΛΗΘΙΝΗ ΚΑΙ ΟΡΙΣΤΙΚΗ ΛΥΣΗ ΣΤΑ ΠΡΟΒΛΗΜΑΤΑ ΤΩΝ ΣΥΝΑΝΘΡΩΠΩΝ ΤΟΥ, ΤΟΝ ΒΑΖΕΙ ΦΥΛΑΚΗ ΜΕ ΣΥΝΟΠΤΙΚΕΣ ΔΙΑΔΙΚΑΣΙΕΣ ΧΩΡΙΣ ΔΙΚΗ ΚΑΙ ΧΩΡΙΣ ΑΛΗΘΙΝΟ ΚΑΤΗΓΟΡΗΤΗΡΙΟ. ΤΟ ΕΚΑΝΕ ΑΠΟ ΠΟΛΥ ΠΑΛΙΑ ΑΜΕΤΡΗΤΕΣ ΦΟΡΕΣ ΚΑΙ ΣΥΝΕΧΙΖΕΙ ΝΑ ΤΟ ΚΑΝΕΙ ΚΑΙ ΣΗΜΕΡΑ ΧΩΡΙΣ ΙΧΝΟΣ ΕΝΔΟΙΑΣΜΟΥ ΣΤΟΝ ΕΛΛΗΝ ΑΝΘΡΩΠΟ ΑΡΤΕΜΗ ΣΩΡΡΑ.\nΤΑ ΜΜΕ ΠΑΡΙΣΤΑΝΟΥΝ ΤΑ ΜΕΣΑ ΜΑΖΙΚΗΣ ΕΝΗΜΕΡΩΣΗΣ ΚΑΙ ΣΠΕΡΝΟΥΝ ΑΣΥΣΤΟΛΑ ΨΕΥΔΗ ΓΙΑ ΑΛΗΘΙΝΕΣ ΠΛΗΡΟΦΟΡΙΕΣ ΟΤΑΝ ΔΕΝ ΜΠΟΡΟΥΝ ΝΑ ΤΙΣ ΑΠΟΚΡΥΨΟΥΝ ΑΠΟΣΚΟΠΩΝΤΑΣ ΣΤΗΝ ΠΛΗΡΗ ΑΠΟΥΣΙΑ ΕΝΗΜΕΡΩΣΗΣ ΠΡΟΣ ΤΟΥΣ ΠΟΛΙΤΕΣ.\nΗ ΟΡΘΟΔΟΞΗ ΧΡΙΣΤΙΑΝΙΚΗ ΕΚΚΛΗΣΙΑ ΠΡΟΚΛΗΤΙΚΑ ΑΠΟΥΣΑ ΖΗΤΑ ΧΩΡΙΣ ΠΕΡΙΣΤΡΟΦΕΣ ΑΠΟ ΤΟΝ ΠΟΛΙΤΗ ΝΑ ΕΝΔΩΣΕΙ ΣΕ Ο,ΤΙ ΚΙ ΑΝ ΤΟΥ ΖΗΤΑ Ο ΙΔΙΟΣ Ο ΔΙΑΒΟΛΟΣ ΑΥΤΟΠΡΟΣΩΠΩΣ ΕΙΤΕ ΦΑΝΕΡΩΜΕΝΟΣ ΕΙΤΕ ΚΑΙ ΚΡΥΜΜΕΝΟΣ ΠΙΣΩ ΑΠΟ ΚΑΘΕ ΕΙΔΟΥΣ ΦΙΛΑΝΘΡΩΠΟ ΠΡΟΣΩΠΕΙΟ.\nΤΟ ΥΠΟΥΡΓΕΙΟ ΠΡΟΣΤΑΣΙΑΣ ΤΟΥ ΠΟΛΙΤΗ ΠΑΡΙΣΤΑΝΕΙ ΟΤΙ ΠΡΟΣΤΑΤΕΥΕΙ ΤΟΝ ΠΟΛΙΤΗ ΚΑΙ ΚΡΑΤΑ ΠΡΟΛΗΠΤΙΚΑ ΣΤΑ ΚΡΑΤΗΤΗΡΙΑ ΑΝΥΠΟΨΙΑΣΤΟΥΣ ΠΟΛΙΤΕΣ ΠΟΥ ΙΣΩΣ ΚΑΠΟΤΕ ΚΑΠΟΙΑ ΣΤΙΓΜΗ ΑΝ ΗΘΕΛΑΝ ΘΑ ΕΞΕΦΡΑΖΑΝ ΔΙΑΜΑΡΤΥΡΙΑ ΓΙΑ ΤΗΝ ΔΡΑΣΗ ΟΛΩΝ ΤΩΝ ΠΑΡΑΠΑΝΩ ΑΠΟΤΥΧΗΜΕΝΩΝ ΗΘΟΠΟΙΩΝ.\nΟΛΑ ΑΥΤΑ ΓΙΝΟΝΤΑΙ ΠΛΕΟΝ ΤΟΣΟ ΑΠΡΟΚΑΛΥΠΤΑ ΑΛΑΖΟΝΙΚΑ ΠΟΥ ΤΟ ΕΧΟΥΝ ΑΝΤΙΛΗΦΘΕΙ ΣΧΕΔΟΝ ΑΠΑΝΤΕΣ.\nΗ ΑΡΙΣΤΕΡΑ ΕΧΕΙ ΒΑΛΘΕΙ ΝΑ ΤΑΥΤΙΣΤΕΙ ΜΕ ΤΟΝ ΑΚΡΑΙΟ ΦΑΣΙΣΜΟ ΣΤΗΝ ΠΙΟ ΕΞΕΛΙΓΜΕΝΗ ΤΟΥ ΜΟΡΦΗ ΠΟΥ ΠΛΕΟΝ ΜΑΣ ΚΑΛΕΙ ΚΑΘΗΜΕΡΙΝΑ ΝΑ ΑΣΠΑΣΤΟΥΜΕ.\nΔΕΙΤΕ ΤΟ ΒΙΝΤΕΟ ΟΠΩΣΔΗΠΟΤΕ, ΔΩΣΤΕ ΠΡΟΣΟΧΗ ΤΙ ΛΕΕΙ Η ΙΔΙΑ Η ΥΦΥΠΟΥΡΓΟΣ ΠΡΟΣΤΑΣΙΑΣ ΤΟΥ ΠΟΛΙΤΗ ΚΑΤΕΡΙΝΑ ΠΑΠΑΚΩΣΤΑ ΣΤΟ ΔΕΥΤΕΡΟ ΛΕΠΤΟ. Ο ΟΡΓΟΥΕΛ ΣΤΗΝ ΠΡΑΞΗ ΚΑΙ ΜΑΛΙΣΤΑ ΣΤΗΝ ΧΕΙΡΟΤΕΡΗ ΜΟΡΦΗ ΑΠΟ ΤΗΝ ΠΡΩΤΗ ΦΟΡΑ ΑΡΙΣΤΕΡΑ ΠΟΥ ΕΧΕΙ ΒΑΛΘΕΙ ΝΑ ΔΩΣΕΙ ΣΤΟΝ ΦΑΣΙΣΜΟ ΝΕΑ ΔΙΑΣΤΑΣΗ ΚΑΙ ΝΕΑ ΕΠΙΠΕΔΑ. ΕΙΝΑΙ ΤΟΣΟ ΛΥΠΗΡΑ ΣΥΓΚΛΟΝΙΣΤΙΚΟ ΟΣΟ ΚΑΙ ΑΛΗΘΙΝΟ. Ο ΚΑΤΗΦΟΡΟΣ ΠΛΕΟΝ ΔΕΙΧΝΕΙ ΝΑ ΜΗΝ ΕΧΕΙ ΤΕΛΟΣ. ΚΑΙ Η ΠΡΟΔΟΣΙΑ ΝΑ ΜΗΝ ΕΧΕΙ ΟΡΙΑ.\nΑΝ ΔΕΝ ΤΟ ΕΒΓΑΖΕ ΝΑ ΤΟ ΔΕΙΞΕΙ Ο ΚΑΝΑΚΗΣ ΣΤΗΝ ΕΚΠΟΜΠΗ ΤΟΥ ΘΑ ΠΕΡΝΟΥΣΕ ΑΠΑΡΑΤΗΡΗΤΟ ΤΟ ΓΕΓΟΝΟΣ. ΟΥΤΕ ΟΙ ΑΡΙΣΤΕΡΟΙ ΔΕΝ ΤΟΥΣ ΑΝΤΕΧΟΥΝ ΠΛΕΟΝ. ΤΟ “ΨΩΜΙ ΚΑΙ ΕΛΙΑ ΚΑΙ ΚΩΤΣΟ ΒΑΣΙΛΙΑ” ΑΠΟΚΤΑ ΞΑΦΝΙΚΑ ΜΙΑ ΙΔΙΑΙΤΕΡΗ ΕΛΚΥΣΤΙΚΟΤΗΤΑ ΑΚΟΜΗ ΚΑΙ ΓΙΑ ΤΟΥΣ ΦΑΝΑΤΙΚΟΤΕΡΟΥΣ ΤΗΣ ΑΡΙΣΤΕΡΑΣ.\nΟΙ ΠΡΟΔΟΤΕΣ ΕΚ ΔΕΞΙΩΝ ΜΠΡΟΣΤΑ ΤΟΥΣ ΜΟΙΑΖΟΥΝ ΜΕ ΟΣΙΕΣ ΠΑΡΘΕΝΕΣ. Η ΑΠΕΛΠΙΣΙΑ ΤΩΝ ΕΛΛΗΝΩΝ ΑΝ ΜΗ ΤΙ ΑΛΛΟ ΕΙΝΑΙ ΒΑΣΙΚΟΣ ΕΩΣ ΠΡΟΛΗΠΤΙΚΟΣ ΣΤΟΧΟΣ ΤΩΝ ΑΝΤΙΑΝΘΡΩΠΩΝ ΠΟΥ ΕΧΟΥΝ ΚΑΤΑΛΑΒΕΙ ΔΟΛΙΩΣ ΤΗΝ ΔΙΑΚΥΒΕΡΝΗΣΗ ΤΗΣ ΧΩΡΑΣ ΚΑΙ ΘΕΛΟΥΝ ΝΑ ΕΦΑΡΜΟΣΟΥΝ ΜΕΤΡΑ ΑΝΤΙΔΙΑΚΥΒΕΡΝΗΣΗΣ ΠΕΡΑΝ ΚΑΘΕ ΔΙΕΣΤΡΑΜΜΕΝΗΣ ΦΑΝΤΑΣΙΑΣ ΠΟΥ ΙΣΩΣ ΜΟΝΟΝ ΜΙΑ ΔΙΕΣΤΡΑΜΜΕΝΑ ΕΥΦΑΝΤΑΣΤΗ ΤΑΙΝΙΑ ΘΡΙΛΕΡ ΘΑ ΜΠΟΡΟΥΣΕ ΝΑ ΣΥΝΑΓΩΝΙΣΤΕΙ.\nΗ “ΕΛΛΗΝΩΝ ΣΥΝΕΛΕΥΣΙΣ” ΕΙΝΑΙ Ο ΜΟΝΟΣ ΔΡΟΜΟΣ ΣΕ ΚΑΘΕ ΠΕΡΙΠΤΩΣΗ.\nΑΝ ΔΕΝ ΣΚΟΠΕΥΕΙΣ ΝΑ ΔΙΟΙΚΗΣΕΙΣ ΕΣΥ ΕΛΛΗΝΑ ΑΝΘΡΩΠΕ ΩΣΤΕ ΝΑ ΥΛΟΠΟΙΗΣΕΙΣ ΤΗΝ ΑΛΗΘΙΝΗ ΔΗΜΟΚΡΑΤΙΑ ΤΗΣ ΕΛΛΗΝΩΝ ΠΟΛΙΤΕΙΑΣ, ΘΑ ΣΕ ΔΙΟΙΚΟΥΝ ΑΝΘΕΛΛΗΝΕΣ ΑΝΤΙΑΝΘΡΩΠΟΙ ΕΞΟΛΟΘΡΕΥΤΕΣ ΑΝΘΡΩΠΙΝΩΝ ΠΟΛΙΤΙΣΜΩΝ ΚΑΙ ΘΑ ΣΟΥ ΓΕΝΟΚΤΟΝΟΥΝ ΚΑΘΕ ΣΟΥ ΓΕΝΝΑ ΑΙΩΝΙΩΣ ΜΕΧΡΙ ΝΑ ΣΒΗΣΕΙ Ο ΗΛΙΟΣ Ή ΜΕΧΡΙ ΝΑ ΚΑΤΑΛΗΞΕΙΣ ΣΤΑ ΤΑΡΤΑΡΑ, Ο,ΤΙ ΕΡΘΕΙ ΠΡΩΤΟ, ΚΑΤΑΛΗΞΗ ΙΔΙΑ.\nΚΑΙ ΕΤΣΙ ΞΑΦΝΙΚΑ Ο ΦΑΣΙΣΜΟΣ ΑΠΟΚΑΛΥΠΤΕΙ ΤΗΝ ΠΛΗΡΗ ...\nΔΗΛΩΣΕΙΣ ΠΟΛΙΤΙΚΩΝ ΑΡΧΗΓΩΝ ΠΡΟΕΚΛΟΓΙΚΗΣ ΠΕΡΙΟΔΟΥ.....


BugSense: Η ελληνική startup που εξαγόρασε η Splunk Inc. | Fortunegreece.com\nBugSense: Η ελληνική startup που εξαγόρασε η Splunk Inc.\nΟι λεπτομέρειες της εξαγοράς αναμένεται να ανακοινωθούν στα τέλη Οκτωβρίου.\nΔύο χρόνια μετά τη σύσταση της εταιρείας BugSense, οι ιδρυτές Γιάννης Βλαχογιάννης και Παναγιώτης Παπαδόπουλος είδαν ότι η επιλογή τους να δημιουργήσουν ένα εργαλείο που να συλλέγει και να αναλύει αναφορές σφαλμάτων από εφαρμογές σε κινητά δεν πέρασε απαρατήρητη. Η εισηγμένη στον Nasdaq Splunk Inc. αναγνώρισε την αξιοπιστία της δουλειάς τους και ανακοίνωσε χθες την εξαγορά της ελληνικής startup.\nΟικονομικά στοιχεία και λεπτομέρειες δεν έγιναν γνωστά, όμως όπως αναφέρεται στην ανακοίνωση της αμερικανικής εταιρείας που εξέδωσε με αφορμή την εξαγορά, επιμέρους λεπτομέρειες της συμφωνίας μεταξύ των δύο πλευρών θα συζητηθούν στις 30 Οκτωβρίου στο Las Vegas κατά τη διάρκεια της 4ης ετήσιας διάσκεψη της Splunk.\nΑντικείμενο του εργαλείου που δημιούργησαν είναι να βοηθήσει τους mobile developers στη δημιουργία εφαρμογών για κινητά. Τα λειτουργικά συστήματα που υποστηρίζει είναι μεταξύ των άλλων τα: Android, iOS και Windows Phone 7, Mac OS X, Windows 8. Επίσης, το BugSense έχει ενσωματώσει το JIRA5, ένα εργαλείο για project tracking/issue management για τους mobile developers. Αξίζει να σημειωθεί ότι η BugSense είχε χρηματοδοτηθεί στο ξεκίνημα της με 100 χιλιάδες δολάρια από τo Silicon Valley Greek Seed Fund, την κοινότητα ομογενών επενδυτών που στηρίζουν ελληνικές τεχνολογικές επιχειρήσεις στα πρώτα τους βήματα.\nΣε ότι αφορά στην Splunk, αξίζει να αναφερθεί ότι αποτελεί μία από τις σημαντικότερες εταιρείες λογισμικών εφαρμογών για επιχειρησιακές πληροφορίες πραγματικού χρόνου (real-time operational intelligence). Με αφορμή την εξαγορά της ελληνικής startup o Godfrey Sullivan, Πρόεδρος και Διευθύνων Σύμβουλος της Splunk δήλωσε ότι «Η BugSense διαθέτει μία ισχυρή ομάδα ανάπτυξης της mobile εφαρμογής και είμαστε ενθουσιασμένοι από την ένταξη της εταιρείας στο προϊοντικό μας πορτφόλιο».\nΔιαβάστε ακόμη: Διαφημίσεις στο Instagram; Δεν είναι και τόσο δραματικό…


Πωλείται 3όροφη κατοικία 286 τ.μ. στην Αττική. Το ημιυπόγειο...\nΠωλείται 3όροφη κατοικία 286 τ.μ. στην Αττική. Το ημιυπόγειο αποτελείται από ένα υπνοδωμάτιο, σαλόνι...\nEsta propiedad está situada en Schimatari, en Boeotia (periferia Grecia Central).\nSchimatari, Boeotia, Grecia Central


ΑΘΛΟΜΕΤΡΟ: Ο «ξανθός γίγας» και οι υπόλοιποι χάρτινοι ήρωες των παιδικών μας χρόνων.\nΣτην Ελλάδα, ιδιαίτερα επιτυχημένη παρουσία είχαν δυο συγκεκριμένα έντυπα, τα οποία συνεχίζουν την έκδοσή τους και μάλιστα σχεδόν χωρίς καμία διακοπή, έως σήμερα. Πρώτα το «ΜΙΚΥ ΜΑΟΥΣ», που φάνηκε στα περίπτερα την 1η Ιουλίου του 1966 από τον εκδοτικό οίκο του Χρ. Τερζόπουλου (πλέον εκδίδεται από τον όμιλο «ΚΑΘΗΜΕΡΙΝΕΣ ΕΚΔΟΣΕΙΣ») και τρία χρόνια μετά ο «Μπλεκ» που βγήκε στις 25 Ιουνίου του 1969 σαν εβδομαδιαίος τίτλος από το Στέλιο Ανεμοδουρά, πέρασε διάφορες φάσεις έκδοσης και που στις μέρες μας κυκλοφορεί πια σε μηνιαία βάση (σαν «Νέος ΜΠΛΕΚ») από τον εγγονό του, Λεωκράτη Ανεμοδουρά και τις εκδόσεις «ΜΙΚΡΩΣ ΗΡΩΣ».\nΑπό την Τουρκική έκδοση του "Μπλεκ"\nΑναλυτικά, όλες οι ελληνικές σειρές του «ΜΠΛΕΚ»\n(όπως αναφέρονται στην ελληνική βικιπαίδεια)\nΜΠΛΕΚ Α' ΠΕΡΙΟΔΟΥ - Το πρώτο τεύχος εκδόθηκε στις 25 Ιουνίου 1969 σε εβδομαδιαία βάση με 52 σελίδες με διαστάσεις 12,5 επί 17cm. Περιείχε στην πορεία του τους χαρακτήρες Μπλεκ, Ρίνγκο και Τομ. Το περιοδικό ολοκληρωθηκέ στα 341 τεύχη.\nΜΠΛΕΚ ΜΕΓΆΛΟΥ ΣΧΉΜΑΤΟΣ - Το πρώτο τεύχος εκδόθηκε τον Ιανουάριο του 1976 και ολοκληρώθηκε στα 87 τεύχη. Ήταν η συνέχεια του ΜΠΛΕΚ Α' ΠΕΡΙΟΔΟΥ και με βάση αυτό ήταν τα τεύχη 342-428. Δημοσιεύτηκε σε εβδομαδιαία βάση, με 68 σελίδες, με ιστορίες των χαρακτήρων Μπλεκ, Τομ, Ρίνγκο, Μαρκ, Ροκ ο αόρατος, Έμμα.\nΝΕΟΣ ΔΥΝΑΜΙΚΟΣ ΜΠΛΕΚ - Κυκλοφόρησαν συνολικά 120 τεύχη από το Σεπτέμβριο 1977 μέχρι το 1980, με 68 σελίδες και με τις ιστορίες των χαρακτήρων Μπλεκ, Καράτε, Μικρός Ρέηντζερ, Φλας Γκόρντον, Κίνγκ Κόμπρα.\nΜΕΓΑΛΟΣ ΜΠΛΕΚ - Το πρώτο τεύχος του περιοδικού εκδόθηκε τον Δεκέμβριο του 1970 μέχρι το 1977 σε μηνιαία βάση με νέες ιστορίες του Μπλεκ, Ζαγκόρ, Μαρκ, Ρίνγκο, Τομ κα. Το περιοδικό είχε 75 τεύχη με 132 σελίδες από τα τεύχη 1-8 και 100 από το τεύχος 9-75.\nΜΠΛΕΚ ΤΩΝ ΔΙΑΚΟΠΩΝ - Το περιοδικό δημοσιεύθηκε σε 2 καλοκαίρια, του 1970 και του 1971, με 2 τεύχη των 164 σελίδω, με ιστορίες Μπλεκ, Όμπραξ, Ρίνγκο, Κάπταιν Μίκυ, Μικρος Ηρως (Εικονογραφημένος).\nΜΠΛΕΚ ΝΕΑ ΠΕΡΙΟΔΟΣ - Έχει 756 τεύχη σε εβδομαδιαία βάση, με 68 σελίδες και εκδόθηκε από το 1979.\nΜΠΛΕΚ Δ' ΠΕΡΙΟΔΟΣ - Κυκλοφόρησε με 9 τεύχη από το 1994-1995 με 132 σελίδες σε μηνιαία βάση.\nΕΞΤΡΑ ΜΠΛΕΚ - Κυκλοφόρησε σε 12 τεύχη σε μηνιαία βάση από το 1995-1996 με 36 σελίδες ανά τεύχος. Κυκλοφόρησε ως ένθετο του "Συλλεκτικός Μπλεκ".\nΣΥΛΛΕΚΤΙΚΟΣ ΜΠΛΕΚ - Επανέκδοση όλων των αρχικών ιστοριών του χαρακτήρα , από τον Ιούνιο του 1994 μέχρι το 2009. Από το τεύχος 80, εκδόθηκαν αδημοσίευτες ιστορίες μέχρι το τελευταίο τεύχος, το νούμερο 125. 'Ειχε 84 σελίδες και κυκλοφορούσε ανά μήνα.\nΝΕΟΣ ΜΠΛΕΚ - Την άνοιξη του 2014, ο εκδοτικός οίκος C&C Publications / Eκδόσεις Μικρός Ήρως, κυκλοφόρησε το περιοδικό εικονογραφημένο με σκοπό να φέρει μία νέα γενιά κόμικς με επανέκδοση ιστοριών των ηρώων Μπλεκ, Ζαγκόρ, Τομ, Ρόυ Ρέης. Στη συνέχεια μπήκαν και άλλοι ήρωες όπως Μαρκ (τεύχη 7-16), Τερματοφύλακας Γιατρός (τεύχη 19-30), Τετρακοσάρης τεύχη 9-28). Από το τεύχος 7-16 εκδόθηκαν 8 αδημοσίευτες ιστορίες του Μαρκ, από το 14-28 νέες ιστορίες Ρόυ Ρέης, από το 19-40 νέες ιστορίες Ζαγκόρ (διακόπηκε λόγω δικής του έκδοσης) και από το τεύχος 23 μπήκαν νέες ιστορίες Μπλεκ από τη γαλλική έκδοση KIWI. To περιοδικό είχε 164 σελίδες(τεύχη 1-30) και 132 σελίδες (τεύχη 31-μέχρι και σήμερα). Είναι στη τιμή των 3.90/3.50/3.80 ευρώ. Κατά τη διάρκεια της κυκλοφορίας του, σε μηνιαία βάση, δημοσίευσε νέους ιταλικούς ήρωες, όπως Μάρτιν Μύστερι και Νάθαν Νέβερ. Το περιοδικό επέφερε μεγάλη επιτυχία και οδήγησε σε άλλες εκδόσεις (ΜΙΣΤΕΡ ΝΟ ΚΑΙ ΟΙ ΑΛΛΟΙ, ΖΑΓΚΟΡ, ΝΕΟΣ ΜΙΚΡΟΣ ΗΡΩΣ).


Τα Λαμόγια: Οι συνδικαλιστές του ΠαΣοΚ νομίζουν ότι αν εξεγερθεί ο λαός αυτούς θα τους την χαρίσει, επειδή βγάλαν σήμερα μια “αγωνιστική” ανακοίνωση;\nΗ συνδικαλιστές του ΠαΣοΚ όχι μόνο εξέφρασαν την αντίθεσή τους “στο μνημόνιο και στα σκληρά, άδικα και άνισα μέτρα σε βάρος του κόσμου της εργασίας” αλλά το προχώρησαν και πιο πέρα οι σύντροφοι. Οι λέοντες.\nΚι όλα αυτά μετά το τελευταίο επίτευγμά τους, και κυρίως επίτευγμα της διαπραγματευτικής ικανότητας του προέδρου τους, τις λεγόμενεςεπιχειρησιακές συμβάσεις. Τ’ ακούτε εκεί στην ΝΕΟΓΑΛ εσείς οι πικραμένοι Δραμινοί που σας μειώσαν τον μισθό;\nΚαι νομίζετε ότι τώρα, με αυτές τις καθυστερημένες “αγωνιστικές” ανακοινώσεις σας, σύντροφοι του ΠαΣοΚ, νομίζετε ότι αθωώνεστε για την μη υπεράσπισή μας;


Σεπτεμβρίου 21, 2019\t380\t0\nΣε αντίθεση με το ποίημα του Καβάφη, οι βάρβαροι ήρθαν στην ώρα τους. Ήρθε η Υπουργός Παιδείας Νίκη Κεραμέως, ήρθε ο υπουργός παρά τω πρωθυπουργώ Άκης Σκέρτσος, ήρθε ο Υφυπουργός Πολιτισμού και Αθλητισμού Λευτέρης Αυγενάκης. Από την εταιρεία MYTILINEOS ήρθε η κ. Σόφη Δασκαλάκη – Μυτιληναίου, ήρθαν και στελέχη του Τομέα Έργων EPC - METKA. Ήρθανε, λέει, να στηρίξουν την πυρόπληκτη περιοχή μας. Έτσι μας είπανε, έτσι σας λέμε\nΟ μικρός μας αυτοκράτορας ήταν εκεί, όπως πάντα. Τους υποδέχθηκε με τιμές, κορδωμένος και φουσκωμένος από υπερηφάνεια. Είχε πάρει μαζί του και έναν περισσευούμενο περιπλανώμενο καθηγητή, σε περίπτωση που η υπουργός διαπίστωνε ελλείψεις στο σχολείο. Καλωσόρισε τους καλεσμένους και τους οδήγησε όλους μαζί στο χώρο του θεάτρου, εκεί όπου θα παιζόταν η παράσταση\nΑρχικά, πήρε το λόγο η εκπρόσωπος της εταιρείας, στη συνέχεια ο δήμαρχος και τέλος η υπουργός. Ήτανε πολύ ωραία. Όλοι μαζί ευχαρίστησαν τη φιλόστοργη εταιρεία που θέλει να νομίζει ή να νομίζουμε ότι έκανε δωρεά σε πυρόπληκτους, ενώ στην πραγματικότητα βοήθησε στην αποκατάσταση ενός σχολείου που δεν ήταν πυρόπληκτο αλλά απλώς είχε τα ίδια χάλια με οποιοδήποτε δημόσιο σχολείο στην Ελλάδα. Καλοδεχούμενη η προσφορά, βέβαια, αλλά καλό είναι τα πράγματα να λέγονται με το όνομά τους, όσο και αν αυτό στενοχωρεί τους κρατούντες που δεν είναι σε θέση να διατηρήσουν τα δημόσια σχολεία σε μια αξιοπρεπή κατάσταση.\nΑπό την άλλη μεριά, ο δήμαρχος έκανε για άλλη μια φορά μνημόσυνο με ξένα κόλλυβα παίρνοντας από το πουθενά επιπλέον πόντους δημοφιλίας, ενώ η χαμένη μέσα στην τρικυμία των σκέψεών της και υπουργός Παιδείας της Μεσαιωνικής Ελλάδας, διάβασε μία έκθεση με θέμα «Ο άνθρωπος και το περιβάλλον». Δεν ξέρουμε, βέβαια, αν θα τολμήσει να διαβάσει μια τέτοια έκθεση και στα containers των δημόσιων σχολείων της γειτονικής Αρτέμιδας.\nΣτη συνέχεια, οι ομιλητές αντάλλαξαν ευχές και φιλοφρονήσεις και αποχώρησαν μέσα σε θύελλα χειροκροτημάτων. Μόλις έφυγαν και οι τελευταίοι χειροκροτητές υπήκοοι, ο τόπος ησύχασε. Μόνο ένας βάτραχος από το γειτονικό Μεγάλο Ρέμα απέμεινε να αμπελοφιλοσοφεί και να απαγγέλει ένα ποίημα που οι ρίζες του χάνονται στις απαρχές του σύγχρονου νεοελληνικού κράτους.\nΤελευταία τροποποίηση στις Τετάρτη, 20 Οκτωβρίου 2021 12:48\n« Η Ενδεκάτη Εντολή Μια άλλη άποψη »


Το Resident Evil γίνεται σειρά?\nΣύμφωνα με το (σχετικά έγκυρο) Deadline.com, το Netflix πρόκειται να μεταφέρει το γνωστό franchise στην μικρή οθόνη. Την παραγωγή θα αναλάβει η γερμανική εταιρία Constantin Film η οποία μας έχει δώσει ως τώρα και τις 6 ταινίες του Resident Evil με πρωταγωνίστρια την Milla Jovovich.\nΑν και η σειρά βρίσκεται ακόμα σε πολύ πρώιμο στάδιο, λέγεται πως θα εμβαθύνει στο σύμπαν του Resident Evil και θα δούμε πως προέκυψε το ξέσπασμα του T-virus και τον ρόλο της Umbrella Corporation σε αυτό.\nΤον ίδιο καιρό υπάρχουν και οι φήμες για reboot του τηλεοπτικού σύμπαντος του Resident Evil με καινούριους ηθοποιούς. Σε περίπτωση πάντως που οι πληροφορίες αληθεύουν, σίγουρα θα περάσει αρκετός καιρός μέχρι να μάθουμε κάτι επίσημο.


3+1 ερωτήσεις για τον Μιχάλη Οικονόμου\n3+1 ερωτήσεις για τον Μιχάλη Οικονόμου 06 Δεκεμβρίου 2021\nΣτις 10 Δεκεμβρίου θα διευθύνετε την Κ.Ο.Θ. στη συναυλία ‘Swinging Christmas’, με την οποία η ορχήστρα και το Μέγαρο Μουσικής Θεσσαλονίκης εγκαινιάζουν μαζί τις εορταστικές εκδηλώσεις τους. Θα θέλατε να μας πείτε δυο λόγια για το πρόγραμμα, που συνδυάζει αγαπημένες Χριστουγεννιάτικες μελωδίες με γνωστά τραγούδια από μιούζικαλς;\nΕίναι πολύ μεγάλη η χαρά μου να βρίσκομαι στο τιμόνι αυτής της παραγωγής. Τόσο η Κ.Ο.Θ. όσο και το Μ.Μ.Θ. είναι δύο φορείς εξαιρετικά σημαντικοί στα καλλιτεχνικά δρώμενα της χώρας. Η συνεργασία μου με τη Μικτή Χορωδία Θεσσαλονίκης και την κυρία Μαίρη Κωνσταντινίδου είναι πάντα κάτι ξεχωριστό και ιδιαίτερο για μένα. Εξάλλου, η ποιότητα των κορυφαίων ερμηνευτών Νάντιας Κοντογεώργη, Άννας Στυλιανάκη, Μάριου Σαραντίδη και Κωνσταντίνου Κληρονόμου είναι μια κάποιου είδους εγγύηση για την εν λόγω συναυλία. Θα ακουστούν οι πλέον δημοφιλείς Χριστουγεννιάτικες μελωδίες όλων των εποχών και ειλικρινά πιστεύω ότι όποιος βρεθεί στο Μέγαρο στις 10 Δεκεμβρίου θα ζήσει μια ξεχωριστή βραδιά.\nΗ σχέση σας με την Κ.Ο.Θ., την οποία έχετε χαρακτηρίσει ως ‘μία από τις καλύτερες ορχήστρες διεθνώς’ είναι πολύχρονη και με πολλές ιδιαίτερες στιγμές. Υπάρχει κάποια συναυλία ή κάποιο περιστατικό με την ορχήστρα που σας έμεινε χαραγμένο στη μνήμη;\nΕίναι τόσες πολλές οι αναμνήσεις που πραγματικά δεν ξέρω ποια συναυλία να πρωτοθυμηθώ! Το ρέκβιεμ του Μότσαρτ, την πέμπτη Τσαϊκόφσκι, την τέταρτη Μάλερ; Σημασία έχει πως κάθε φορά που βρίσκομαι στο πόντιουμ της οδού Νίκης νιώθω έτοιμος να κάνω μουσική με κορυφαίους και άρτια καταρτισμένους μουσικούς οι οποίοι ταυτόχρονα έχουν μια πολύ ξεχωριστή και αγνή αύρα. Η ΚΟΘ αποτελεί δίχως αμφιβολία μια πολύ ιδιαίτερη καλλιτεχνική οικογένεια για μένα.\nΈχετε καθιερωθεί διεθνώς, εκτός από αρχιμουσικός, και ως δάσκαλος διευθυντών ορχήστρας, αφού εκτός από Διευθυντής Μουσικών Σπουδών στο Εθνικό Μετσόβιο Πολυτεχνείο και καθηγητής στο ιστορικό Ωδείο Αθηνών, έχετε δημιουργήσει 3 διεθνή masterclasses επιλέγοντας ως μαθητές κορυφαίους νέους μαέστρους από όλο τον κόσμο. Πιστεύετε πως θα αλλάξει στο μέλλον ο τρόπος διεύθυνσης μίας ορχήστρας και γενικά ποιες αλλαγές θα πρέπει να περιμένουμε στο μέλλον σε αυτό το επάγγελμα;\nΤο προς ποια κατεύθυνση θα οδεύσει η διεύθυνση ορχήστρας στο μέλλον (όπως και κάθε Τέχνη ή επιστήμη εξάλλου), είναι κάτι που μόνο η ιστορία θα αποφασίσει. Εκείνο που έχει σημασία είναι να είμαστε έτοιμοι να προσφέρουμε όσα ξέρουμε στις επόμενες γενιές. Η διεύθυνση ορχήστρας εξελίσσεται εδώ και δύο περίπου αιώνες και δεν προβλέπεται να τερματίσει κάπου τώρα σύντομα. Η δική μου συνειδητή απόφαση ήταν να διδάξω ανιδιοτελώς όσα ξέρω σε όσους περισσότερους μπορώ, με μοναδική ανταμοιβή την πιθανότητα να βρεθούν κάποιοι από αυτούς να κάνουν ακριβώς το ίδιο στο μέλλον.\n+1. Η αμέσως προηγούμενη συνεργασία σας με την Κ.Ο.Θ. ήταν στην αρχή του χρόνου, εν μέσω lockdown, με τη διαδικτυακή μετάδοση της 4ης του Μάλερ. Πόσο διαφορετικά βιώνει ένας καλλιτέχνης μία συναυλία με κοινό, σε σχέση με το να παίζει μπροστά σε κάμερες και άδειες καρέκλες;\nΟι διαδικτυακές συναυλίες αποτέλεσαν μια κάποια λύση εν μέσω πανδημίας. Η μαγεία μιας ζωντανής συναυλίας με ακροατήριο δεν μπορεί να αντικατασταθεί ωστόσο με τίποτα. Η Τέχνη εκπληρώνει τον απώτερο σκοπό της μόνο εφόσον το τρίπτυχο δημιουργός-ερμηνευτής-ακροατής γίνουν ένα. Τότε και μόνο τότε η ενέργεια, η συγκινησιακή φόρτιση και τα συναισθήματα που μόνο η μουσική μπορεί να εκφράσει θα πιάσουν τον ύψιστο βαθμό, γι’ αυτό εξάλλου κάποτε αποφασίσαμε συνειδητά να γίνουμε μουσικοί, όχι;


ΣΥΡΙΖΑ και Δήμος Αρταίων! «… ΟΞΩ… ΠΑΛΙΟΖΑΓΑΡΙΑ»!\nΗ περίπτωση της «κόντρας μεταξύ του ΣΥΡΙΖΑ Άρτας και της υποψήφιας δημάρχου Αρταίων ΤΖΕΝΗΣ ΤΑΠΡΑΝΤΖΗ, που οδήγησε σε «αυτοδιοικητικό διαζύγιο» και για λόγους που δεν αντέχουν καμιάς κριτικής, για μια ακόμη φορά, έφερε στην επιφάνεια τις «κακές σχέσεις» αυτού του κόμματος με την Τοπική Αυτοδιοίκηση.\nΕιδικότερα οι του ΣΥΡΙΖΑ Άρτας δεν αντιλήφθησαν τι συνέβη στις τελευταίες δημοτικές εκλογές, στο Δήμο Αρταίων, ταυτίζουν την κεντρική διοίκηση με την τοπική και το κόμμα τους με τους αυτοδιοικητικούς συνδυασμούς στους οποίους προσφέρει τη στήριξή του.\nΣτις εκλογές για το Δήμο Αρταίων, ο συνδυασμός που είχε την επίσημη στήριξη του ΣΥΡΙΖΑ, έγραψε ιστορία.\nΓια πρώτη φορά πέρασε στο δεύτερο γύρο, είναι ο μόνος συνδυασμός στην Ήπειρο και σε όλη την Βορειοδυτική Ελλάδα, που πέτυχε αυτόν τον άθλο και έχει βάλει τις βάσεις και για «πρωτιά» σε επόμενες εκλογές.\nΚαι για αυτή την επιτυχία, συνέβαλε τα μέγιστα η επικεφαλής του συνδυασμού κ. Ταπραντζή.\nΗ οποία, στη συνέχεια, βρέθηκε στο στόχαστρο μια μικρής ομάδας, που μετριούνται στα δάκτυλα του ενός χεριού, για ένα σύνηθες φραστικό επεισόδιο, που έλαβε χώρα στο Εκλογικό της Κέντρο και σε φορτισμένο, λόγω του αποτελέσματος, κλίμα.\nΚάποιοι που δεν εκλέχτηκαν δημοτικοί σύμβουλοι, σήκωσαν… μπαϊράκι.\nΚαι πίσω από αυτούς σύρθηκε ολόκληρο κόμμα, γιατί; «Για συμπεριφορές και πράξεις που δεν αρμόζουν στο ήθος και τις αξίες της Αριστεράς…»;;;\nΉθος και αξίες που έχουν προ πολλού παροπλιστεί από αυτόν το χώρο, μετά τις συνεργασίες του με την ακροδεξιά του Πάνου Καμμένου και με γυρολόγους βουλευτές («ρετάλια» όπως πολλοί τους είχαν αποκαλέσει), για να κρατηθούν στην εξουσία.\nΚαι αναρωτιέται κανείς.\nΜήπως όλη αυτή η ανεξήγητη… ιστορία, υποκρύπτει άλλα;\nΜήπως κάποιοι επιδιώκουν να γίνουν Χαλίφηδες στη θέση του Χαλίφη και παρασύρουν και άλλους σε αυτό το παιγνίδι τους;\nΜήπως από τώρα ναρκοθετούν την Τζένη Ταπραντζή ώστε στις επόμενες εκλογές, να την αποκλείσουν από το κομματικό χρίσμα και να το διεκδικήσουν οι ίδιοι;\nΌτι κι αν συμβαίνει, δεν μπορεί αυτό να γίνεται σε βάρος του Δήμου Αρταίων.\nΗ στήριξη της υποψηφιότητας της κ. Ταπραντζή, από τον ΣΥΡΙΖΑ, ήταν για τη διαδικασία της εκλογικής αναμέτρησης και δοκιμασίας και την επόμενη των εκλογών κάθε πλευρά στο μετερίζι της.\nΈτσι γίνεται με όλους τους δημάρχους και με όλες τις δημοτικές παρατάξεις, που είχαν στις εκλογές κάποια κομματική στήριξη.\nΚαθόσον οι εκλεγμένοι στην κάθε τοπική διοίκηση, ανήκουν στο σύνολο της τοπικής κοινωνίας και όχι σε κόμματα.\nΑυτό που συνέβη στο Δήμο Αρταίων, δεν έχει προηγούμενο.\nΕίναι πρακτική των δεκαετιών 1970 και 1980, τότε που το ΠΑΣΟΚ, έχοντας «νεροκουβαλητές» του, τα κόμματα της Αριστεράς, στόχευε και στην κομματικοποίηση των δήμων.\nΜε αφορμή την τωρινή περίπτωση του ΣΥΡΙΖΑ, θα αναφερθώ σε μια παλιότερη, που ο ίδιος έζησα, με άλλους βέβαια πρωταγωνιστές.\nΣτο μακρινό λοιπόν 1977 δημοτικές εκλογές, κομματικοποιημένες και κρίσιμες για το Δήμο Αρταίων.\nΚυρίαρχος ο αείμνηστος ΝΙΚΟ ΣΙΜΕΝΤΖΗΣ!\nΟ οποίος είχε τη στήριξη όλων των κομμάτων της τότε αντιπολίτευσης και όλης της Αριστεράς.\nΣτο τότε ΠΑΣΟΚ Άρτας, υπήρξαν ένας-δύο που θέλανε να πάνε για δήμαρχοι και ψάχνανε τρόπους, αφ’ ενός μεν το κόμμα να μην προσφέρει τη στήριξη στο Νίκο Σιμεντζή και αφ’ ετέρου να το πάρουν οι ίδιοι.\nΑπαίτησαν από την τότε Νομαρχιακή Επιτροπή, μέλος της οποίας ήμουν και εγώ, να αξιώσουν από τον Νίκο Σιμεντζή, να γίνει μέλος του ΠΑΣΟΚ, σαν προϋπόθεση για να πάρει το κομματικό χρίσμα σε εκείνες τις εκλογές, κάτι που δεν ήταν δυνατόν να δεχτεί, κυρίως για λόγους σκοπιμότητας και το γνώριζαν αυτό οι αντίπαλοι του.\nΥπήρξαν αντιδράσεις σε αυτήν πρόταση, με πρώτους τον Αλέκο Λιαροκάπη, τον Παύλο Έξαρχο, τον γράφοντα και άλλους.\nΌμως η πρόταση πέρασε κατά πλειοψηφία και ορίσθηκε επιτροπή για να μεταφέρει το εν λόγω αίτημα στον Σιμεντζή, όπως και έγινε.\nΠοια ήταν η αντίδραση του τελευταίου; «Όξω από το γραφείο μου παλιοζαγάρια…»!\nΜε αυτή την αντίδρασή του, όχι μόνο δεν έχασε το χρίσμα, αλλά κέρδισε και με άνεση εκείνες τις εκλογές, κόντρα στην πανίσχυρη τότε Ν.Δ.!\nΚαι το τότε ΠΑΣΟΚ ουδέποτε διαχώρισε τη θέση του, από τον Νίκο Σιμεντζή, παρά τις πολλές «αντικομματικές» του συμπεριφορές, που ακολούθησαν.\nΓι’ αυτό λέμε ότι ο σημερινός ΣΥΡΙΖΑ Άρτας μας γύρισε 40 χρόνια πίσω, σε εκείνες τις εποχές για να ικανοποιήσει μια μικρή ομάδα μελών του, για λόγους που δεν τους άντεχει η κοινή πολιτική λογική.\nΑς ευχηθούμε να μην επαναληφθεί!\nΑς ευχηθούμε και να αντιληφθούν ότι άλλο είναι η κεντρική διοίκηση και άλλο η τοπική!\nΟ ΣΥΡΙΖΑ είναι πλέον και με «βούλα», κόμμα εξουσίας και ματαιοπονούν όσοι πιστεύουν ότι με παλαιοκομματικές μεθόδους θα πετύχουν τους προσωπικούς τους στόχους, σε βάρος άλλων, που στην πράξη απέδειξαν την αξία, τους όπως στην περίπτωση της Τζένης Ταπραντζή.


Arcadia Sports | Η Αθλητική Ενημέρωση της Αρκαδίας - Παπαδόπουλος στο a-s: "Ο κόσμος αντιδρά σωστά στα μέτρα, αλλά τόσα χρόνια..."\nΑΡΧΙΚΗ / ΠΟΔΟΣΦΑΙΡΟ / ΑΣΤΕΡΑΣ ΤΡΙΠΟΛΗΣ / ΠΡΩΤΗ ΟΜΑΔΑ / Παπαδόπουλος στο a-s: "Ο κόσμος αντιδρά σωστά στα μέτρα, αλλά τόσα χρόνια..."\nΠαπαδόπουλος στο a-s: "Ο κόσμος αντιδρά σωστά στα μέτρα, αλλά τόσα χρόνια..."\nΟ Νίκος Παπαδόπουλος, μέσω του a-s, στέκεται στο πόσο δύσκολο είναι ένας παίκτης να διατηρηθεί σε φόρμα εν μέσω καραντίνας και στέκεται στη σημασία να ακούμε τις οδηγίες των ειδικών.\nΗ συνέντευξη του Παπαδόπουλου στο a-s:\nΚαλησπέρα Νίκο; Πως είναι η ζωή με την καραντίνα;\nΑυτό που κάνω ως πολίτης όσο ισχύει η καραντίνα είναι να προσέχω την οικογένειά μου και τον εαυτό μου. Ας περιοριστούν οι μετακινήσεις μας ώστε να βγούμε απόλυτα υγιείς από αυτήν την ιστορία.\nΠόσο δύσκολο είναι για έναν αθλητή να μένει εκτός δράσης; Δεν μπορεί να διατηρηθεί και σε φόρμα...\nΕίναι πολύ δύσκολο να μείνει ένας αθλητής στην φόρμα που βρισκόταν πριν γιατί από τότε που σταμάτησαν οι προπονήσεις δεν έρχεσαι σε επαφή με το αντικείμενο σου που είναι η μπάλα. Αυτό που μπορείς να κάνεις είναι να γυμνάσεις το σώμα σου με ασκήσεις δύναμης και να κάνεις κάποιες ασκήσεις αερόβιας γυμναστικής ώστε να μείνεις σε όσο το δυνατόν καλύτερη φυσική κατάσταση γίνεται. Είναι πολύ σημαντικά αυτά τα δυο κομμάτια γιατί η επανένταξη μετά θα είναι πολύ πιο εύκολη.\nΠως αντιδρά ο κόσμος στα μέτρα; Ποια είναι η δική σου αίσθηση;\nΟ κόσμος θεωρώ πως αντιδράει πολύ καλά στα μέτρα, όσες φορές χρειάστηκε να βγω έξω για να προμηθευτώ προϊόντα πρώτης ανάγκης δεν είδα κόσμο να κυκλοφορεί άσκοπα. Ο κόσμος όμως δεν έχει αντιδράσει εδώ και χρόνια σωστά στις καταστάσεις που έφεραν το σύστημα υγείας μας σε αυτήν την κατάσταση.\nΜπορεί να βγει κάτι θετικό απ' όλο αυτό;\nΒέβαια μπορεί να βγει κάτι θετικό από όλο αυτό αρκεί ο κόσμος να αφήσει στην άκρη τις διαφορές του να δει το συμφέρον του και να ενωθεί.\nΗ συμβουλή μου είναι να ακούμε τους ειδικούς μέχρι να περάσει αυτή η πανδημία ώστε να βγούμε υγιείς.\nΤο μήνυμά μου είναι να προσέξουμε πολύ εμάς και τους γύρω γιατί δεν θέλει και πολύ να γίνει το κακό.